qundao/data-zh-poetry huggingface dataset:
同张大司马十二至武陵庄作
作者：戴良才
朝代：明
体裁：七言律诗

西风瑟瑟水潺潺，一径烟霞尽日閒。游子踏歌惭下里，上公高兴只东山。亭围细竹青流座，门翳长松翠捍关。沈醉不知何处宿，武陵原是隔尘寰。
雨发疃亩
作者：戴良才
朝代：明
体裁：五言律诗

拿舟违别墅，载雨入涟漪。后浦随行失，前山逐望疑。渚香閒绿芷，林湿隐黄鹂。向晚停桡处，湖头有钓丝。
塞上杂咏四首
作者：戴记
朝代：明

无定河边觱栗鸣，夜深灯火赫连城。八千里外江南客，边塞悠悠度月明。万碛千山奏角过，北风吹雪满榆河。萧条古戍行人少，衰草寒沙放橐驼。受降城外草芊芊，曾记嫖姚北伐年。不见燕然铭塞上，汉家天子重安边。大碛茫茫走雪沙，边人处处夜吹笳。阴风冻杀祁连雀，千载燕支落汉家。
塞上杂咏四首·其一
作者：戴记
朝代：明

无定河边觱栗鸣，夜深灯火赫连城。八千里外江南客，边塞悠悠度月明。
塞上杂咏四首·其三
作者：戴记
朝代：明

受降城外草芊芊，曾记嫖姚北伐年。不见燕然铭塞上，汉家天子重安边。
塞上杂咏四首·其二
作者：戴记
朝代：明

万碛千山奏角过，北风吹雪满榆河。萧条古戍行人少，衰草寒沙放橐驼。
塞上杂咏四首·其四
作者：戴记
朝代：明

大碛茫茫走雪沙，边人处处夜吹笳。阴风冻杀祁连雀，千载燕支落汉家。
彭南元明府招赴池亭野酌
作者：戴记
朝代：明

草径萧萧带郭斜，小亭池畔半蒹葭。邀欢白苎风前曲，爱客青山雨后花。远塞风尘催岁律，故人消息尽天涯。醉归晚度看流月，忽忆溪山上钓槎。
挽陈衍死敌
作者：戴轸
朝代：明

百越风尘暗铁衣，捐躯报国是男儿。龙泉尚照孤臣血，马革何怜烈士尸。志灭鲸鲵心欲奋，气吞虎豹力难支。岭南一段纲常事，付与当年史氏知。
乌江项庙
作者：戴重
朝代：明
体裁：五言律诗

夕阳双雀庙，孤艇系乌江。病叶风相战，寒潮夜不降。剑留蛇瘗井，辔绝马号桩。如此千秋恨，霜钟尽客撞。
春灯歌
作者：戴重
朝代：明
体裁：七言绝句

年年人日到长干，取次看灯不忍看。十四楼边新月夜，银筝小袖歇春寒。
泊镇江口
作者：戴重
朝代：明
体裁：五言律诗

病发搔皆落，长衾拥有馀。明星入江�，浊酒出州庐。鹾海闻亏引，冰河说梗储。舟喧愁不睡，呼火读方书。
烈山舟中
作者：戴重
朝代：明
体裁：五言律诗

江火烧茶臼，山云曳布帆。橹摇红荻涩，网挂白鱼馋。淮麦炊难软，吴盐歠不咸。家人同汎汎，十载一黄衫。
普照寺
作者：戴金
朝代：明
体裁：七言绝句

汉原发秀拥洲沙，此地曾开锡杖花。老衲不知何处去，钟声遗韵在山家。
次朴庵韵
作者：戴金
朝代：明
体裁：七言律诗

崔嵬雄峙当江出，坐久令人兴转赊。崖树牵风悬雨翠，江涛浴日漾晴沙。仰观云鸟几无我，俯瞰堪舆欲共家。千百年来形胜在，英雄几辈叹龙蛇。
同诸公寺中对雪
作者：戴钦
朝代：明
体裁：五言律诗

入寺金沙净，开林素雪飞。风含珠阁动，花傍药阑辉。酒伴能相觅，春筵赏不违。仙郎有高唱，转觉和人稀。
题立鱼岩
作者：戴钦
朝代：明
体裁：七言律诗

小龙潭上立鱼山，绝壁悬萝岂易攀。金磴斜分天路转，翠霞高抱玉峰闲。峒中日月平吞吐，江上渔舟自往还。清啸随风落牛斗，置身遥在五云閒。
出塞二首
作者：戴铣
朝代：明

军行入大漠，遥见胡骑来。死战四五合，白日昏黄埃。战败虏星奔，血洒阴山隈。高功在主将，南向班师回。汉家开疆土，穷兵逐天骄。后有窦车骑，前有霍嫖姚。明时重文教，边功谁敢邀。迩来逐小丑，已觉战士凋。
出塞二首·其一
作者：戴铣
朝代：明

军行入大漠，遥见胡骑来。死战四五合，白日昏黄埃。战败虏星奔，血洒阴山隈。高功在主将，南向班师回。
出塞二首·其二
作者：戴铣
朝代：明

汉家开疆土，穷兵逐天骄。后有窦车骑，前有霍嫖姚。明时重文教，边功谁敢邀。迩来逐小丑，已觉战士凋。
武城晚眺
作者：戴铣
朝代：明
体裁：五言律诗

野望苍烟合，城昏白日斜。羃堤千树柳，负郭万人家。小舫明渔火，高楼隐暮笳。寂寥江上立，羁思满天涯。
经古莫州
作者：戴铣
朝代：明

城势尚蜿蜒，风光异昔年。民垣公署瓦，兔穴战场田。古树无秋色，残碑有暮烟。废兴自常理，临眺思凄然。
赠祁君榕湾
作者：戴铣
朝代：明

巽水当年接太微，至今流派自相依。可胜地远人还杰，岂谓泉甘土又肥。溪阁为谁留姓字，鹭鸥何处问心机。往来引起风雩咏，童冠相随日暮归。
闺情
作者：戴铣
朝代：明

春眠初起亸残妆，倦倚雕栏谩自伤。那得落花随水去，为侬传恨与刘郎。
如梦令·春夜
作者：戴锦
朝代：明

波弄一池风皱。香滞小炉烟瘦。月上半阑干，夜静只闻更漏。依旧。依旧。人立黄昏时候。
赋赠黄鼎臣北上
作者：戴锦
朝代：明

喜上天官甲子年，骊歌声彻五云天。状元峰上相期许，琼苑看花入御筵。
丙午五月廿六日自建昌趋德安少憩东林寺
作者：戴鱀
朝代：明
体裁：古风

十年梦作庐山游，五月星驾东林留。青嶂遥开石耳出，白云近傍香炉浮。向午峰阴连小阁，落溪岩瀑入平畴。会招五老天池上，手撷芙蓉倚素秋。
东阿汶上屡值大风效昌黎聊讼风伯
作者：戴鱀
朝代：明
体裁：古风

薰风动地歊暑浮，小窗入夜声飕飕。黄石祠前谷城下，扬沙搅树何时休。我行徐郊及齐鲁，平原莽莽无来牟。仆夫相顾色憔悴，为言不雨生烦忧。玄冬涉今夏且半，杲杲日御挟赤虬。粟田豆陇尽芜没，乾死安得翻锄耰。况乃频年旱驱虐，辛苦逋欠多疮疣。使君请视野如赭，逃屋十九颓道周。我闻停车重感叹，端思此咎将谁尤。昨夜滕阳望邹峄，巃嵷腾晓云油油。褰帷深拟待飘洒，要令清泚瀰芳洲。俄惊旭高雨不作，号噫万窍群阴收。云蒸雾溽忍吹薄，嗟尔风伯良汝由。皇天分时授百职，长养庶物功均侔。五风十雨兆丰稔，霈以德泽奚其优。汝独凭陵煽朱焰，屯膏纵魃为民仇。云辎潜厓靡触石，雷电熻赫更拘囚。南箕簸扬实汝好，暵燥下土成焦丘。天高任汝持号令，致兹恒亢非嘉谋。古来汶泗通地脉，飞泉汇济驰波流。却闻泌沸缩沙砾，漕渠那复移樯舟。吕梁之水县百仞，石出齿齿同潢沟。县官发民塞涡口，道河开凿连数州。水衡大僚困筹策，神都转运需千艘。汝犹鸣条愈震掉，排阊请帝应度刘。何如少辑酝甘澍，坐消灾沴还欢讴。
为陈德洪题山海图
作者：戴鱀
朝代：明
体裁：古风

长安逢君今几年，绿袍玄鬓如神仙。横山万里归朝天，更话夙昔惊华颠。岁寒忽忆故园树，春风已买江南船。四明城东山水窟，赤洞滴乳丹砂泉。仄岩喷瀑芝薇长，老桧傍壑藤萝悬。峰头蹑屩看海日，谷口散杖冲溪烟。有时相呼白鹤下，到夜索笑梅花前。翻思宦辙苦驰逐，而祖道术期相传。大儿能读石室篇，青眼往往闻时贤。岁晚归来开寿筵，霞觞映酒颜酡然。閒中岁月宁有几，盛世击壤讴歌喧。望瀛只尺是蓬岛，坐见斥卤成桑田。
光山道中见插秧者但少蓄水午渡淮河至息县雷雨俄作三日阻宿漫记其事
作者：戴鱀
朝代：明
体裁：古风

我行淮水滨，赤日正停午。农事喧近村，炎氛转林莽。插秧夏已深，气候异南土。少妇乃力田，老翁纷击鼓。决渠清泚遥，荷锄复举戽。田高半拆龟，塘小几涸鲋。斜阳隐闻雷，一雨忻入莫。人方慰有年，予亦藉袪暑。信宿阴云垂，沟涨成溆浦。安知羁旅愁，但烦尔地主。佳邑自息名，封圻尚连楚。淹留天如何，高歌更怀古。
六月既望同时化弟谒甬川太宰还舟中述怀
作者：戴鱀
朝代：明
体裁：七言律诗

放舸城南触热新，濯缨欲傍沧江蘋。湿云挟雨时过水，晴鹭将雏翻趁人。偶向竹洲缘窈窕，径须松壑上嶙峋。秪今多病兼樗散，浩荡轻鸥觉汝亲。
内丘道中
作者：戴鱀
朝代：明
体裁：五言律诗

阴阴高柳静，宿雨忽惊秋。沙日晴初散，风尘澹欲收。山青连上党，堞隐辨中丘。无奈思乡念，蝉声傍驿楼。
再过武穆祠
作者：戴鱀
朝代：明
体裁：七言律诗

再拜重瞻武穆祠，凄云衰柳不胜悲。瓣香幸致经行日，双泪尝悬读史时。主已忘雠安可责，天如弃宋亦何为。最怜一曲西湖地，英爽能忘故里思。
吊长平
作者：戴鱀
朝代：明
体裁：古风

风吹山雾日杲杲，驿吏候我长平道。长平千年愁不扫，杀降坑上生青草。暴有若秦愚若赵，四十万人骨齐槁。古来谋国士诚宝，当时但说廉颇老。至今君臣愧妪媪，相如引车料已早。嗟彼暴秦毒何剿，皇皇今古历可考，不嗜杀人天所保。
大龙驿晓发喜晴用夏桂洲壁间韵
作者：戴鱀
朝代：明
体裁：五言律诗

风檐发古驿，寒潦没征车。径转怜行恻，山明喜雾除。香传邮卒茗，青见野人蔬。万里岁华晚，掀髯午食馀。
宣风公馆作家书后用壁间阳明先生韵
作者：戴鱀
朝代：明
体裁：七言律诗

云外微红见烧痕，道边寒水入溪浑。此时日落楚山馆，后夜月明何处村。已近闭关犹道路，偶逢传札念晨昏。独烧官烛看妻子，卧听邮更惊梦魂。
宿清化驿
作者：戴鱀
朝代：明
体裁：七言律诗

澧水城头短发蓬，灵均应笑此萍踪。每从落日驱羸马，更指层霄接大龙。古驿小窗频刻烛，远山何寺忽鸣钟。不惭虚薄犹縻禄，欲向清时强奋庸。
息县阻雨二日方趋真阳十一日达汝宁道中低下处便成巨浸肩舆渡水得十二韵纪所见
作者：戴鱀
朝代：明
体裁：古风

酷暑如吏苛，驱除雨之德。凉气幸有馀，暂霁见山色。拂衣晨出门，悬知埃氛释。得失理莫齐，淖泞乃行恻。望望还欲晴，中夜转萧瑟。淮汝增浊波，良畴颇冲射。乃知周道旁，倏忽成陂泽。泻涧鸣急湍，坏桥惊转石。老农聚室愁，下处害秋穑。因思圣王理，勤民事沟洫。百川各有归，万井安利食。云胡遂人亡，经画固无策。我生一何愚，奔走空役役。索途屡仓皇，即事聊太息。
感兴四首·其一
作者：戴鱀
朝代：明
体裁：古风

梧桐有良质，斲为双绮琴。疏弦映金徽，泠泠发佳音。一弹薰风至，更弹江月沉。大雅久以寂，志士寄幽吟。坐令众喧息，洞见太古心。
感兴四首·其三
作者：戴鱀
朝代：明
体裁：古风

兰蕙种不长，荆棘日以滋。青青野中蔓，引身百尺枝。春风一吹拂，垂垂得其宜。夭桃开上苑，苦李道傍遗。赋命固如此，物情胡不怡。托根各有所，聊用以自持。
感兴四首·其二
作者：戴鱀
朝代：明
体裁：古风

田父晨驱牛，叱耕还自喟。力作虽苦勤，不能救憔悴。去年田事登，仅以了租税。昨夜县帖来，徵派动如猬。哀哉石上茆，锄刈日寻缀。苟免忧目前，何用计卒岁。
感兴四首·其四
作者：戴鱀
朝代：明
体裁：古风

离离庭树花，风日正妍好。翻翻辞枝叶，忽已及秋杪。君子百年心，小人计昏晓。道谋俗不谐，事业满怀抱。行当属吾徒，究竟见稍稍。请君平生志，慎勿事温饱。
戊戌岁二月廿三日馀干江上闻报解官二首·其一
作者：戴鱀
朝代：明
体裁：五言律诗

用拙难谐俗，行年近觉非。此心原自信，吾道不相违。海曙云霞动，江清水石依。无劳致投杼，正得返初衣。
戊戌岁二月廿三日馀干江上闻报解官二首·其二
作者：戴鱀
朝代：明
体裁：五言律诗

沧江问归路，春事及芳菲。柳浦渔歌出，桃溪燕子飞。乡山云渐白，蕨笋雨应肥。吾汝皆鸥鹭，休烦诘是非。
新嘉驿草亭和沈凤峰壁间韵
作者：戴鱀
朝代：明
体裁：五言律诗

古驿歊尘里，幽然著此亭。四檐山尽碧，一眺眼为青。高荫閒移日，芳尊或聚星。振衣成小憩，促驾喟劳形。
湘潭渡江后遇雪至黄茅馆已一更矣用禁体
作者：戴鱀
朝代：明
体裁：古风

兰桡渡湘水，层云散朝阴。沙明马首路，霁惬行人心。俄然集飞霰，忽已迷高岑。纤纤渐依竹，密密仍穿林。轻同败叶陨，急赴寒塘沉。暂止似羞缩，少纵还浸淫。履破几没淖，衣沾遂盈襟。每踰篱落入，故向茅檐侵。因石巧增突，随风或填坑。原畴失横纵，崖谷无岖嵚。枝垂惧遭折，啼寂疑尽喑。遥墟草笠断，晚市炊烟深。映瓦如欲曙，飘窗静闻音。贫卧怨衾铁，丰徵欣雨金。瞩旷愁晃眩，径幽气萧森。扶舆下泥坂，反旆循溪浔。黄茅近可辨，敝馆寒难禁。炉红聊兀坐，酒绿还时斟。羁怀忆所历，襆被犹豪吟。
滹沱河行
作者：戴鱀
朝代：明
体裁：古风

晓行恒山道，复渡滹沱水。滹沱两岸平沙黄，寒日射波朔风起。舆梁如砥中流清，来轮去毂稳不惊。川浮晴野孤城迥，旆拂霜枝双戟明。忆昔乘秋尝鼓枻，鱼龙驾涛无涯涘。舟子常依杨柳堤，居人尽失桑麻地。十年回首梦寐间，迟回只觉增衰颜。乃知夷险讵能计，所以古人太息再歌行路难。行路难，何偪侧。众呴能漂山，贞心殊转石。君不见三峡奔涛崖石堕，方舟撇漩犹捷过。又不见太行九折盘巑岏，驱车直上青云端。人间畏途岂在他，谁令同室还操戈。从来善宦固有术，吾闻流行坎止如命何。
石儿背
作者：戴鱀
朝代：明
体裁：古风

夷陵江前石儿背，连江石壁缘江皋。苍云划开几千尺，沙石大小相粘包。下有激湍声怒号，舟子攀蹑轻猿猱。径微磴绝不可度，寒风飒飒吹霜涛。半壁流泉湿袅袅，阴崖孤树青高高。忽然突转疑堕裂，洞门藓合荇薇毛。岩头亦有数丛竹，岁晚江空犹自绿。
秋旱雩祷仲月五日云雷垂垂微雨即霁有感二十韵
作者：戴鱀
朝代：明
体裁：古风

秋旱走群望，炎蒸逼周庐。万心郁胥焚，伐鼓纷朝雩。中宵云物改，轻雷殷城隅。晨风碧海立，簸荡腾天吴。商声入庭树，朔气传郊墟。垂垂玄阴合，洒洒鸣槛疏。新凉稍快意，一雨甘所须。狼籍见黍秫，欢呼剧童愚。终然涸沟浍，忽已明桑榆。遂令黄道间，骄行三足乌。祝融侵轶后，风伯刑诛逋。卤汐变清泚，分流决污渠。农事竞涓滴，神功谅荒芜。直恐藿食病，岂得糟床濡。明明精诚聚，上帝仍高居。四时孰回斡，九关多睢盱。感叹激衷懦，即事思良图。行水有蓄泄，作俑将罪湖。堤防哲人计，馀润还膏腴。吾歌自永夕，执热谁能除。
自军山铺中趋龙阳道中风雨甚苦用夏桂洲壁间韵
作者：戴鱀
朝代：明
体裁：古风

荒山盘回几千叠，没胫深泥满阡陌。朔风凄雨更昏昏，仆夫相顾无颜色。隔林雨歇闻鸣鸡，夹舆青青桃竹齐。日午破亭炊野饭，天寒古渡走荒藜。谁家茆屋云深处，不识阴晴掩关住。
自界河至光山一水回环经涉凡四十八渡·其一
作者：戴鱀
朝代：明
体裁：七言绝句

远山近山无数青，四十八渡水回潆。侵晨杖策歇停午，叱驭还从九折行。
自界河至光山一水回环经涉凡四十八渡·其二
作者：戴鱀
朝代：明
体裁：七言绝句

楚山尽处水分双，北入淮流南入江。触石抱村沙岸断，晓来新雨过渔矼。
自鄢城过丽阳中途午饭见杨后江壁间句
作者：戴鱀
朝代：明
体裁：五言律诗

细读后江句，归心到海涯。江乡虽洵美，岁月但惊赊。野树聊停马，山云不碍鸦。苍梧竟何处，吾欲问重华。
至徐洪分司怆然悲感
作者：戴鱀
朝代：明
体裁：五言律诗

水部开山署，泉台隔岁华。河流失故道，槐杪结新花。旧吏愁相问，深庭静不哗。数峰青尚在，搔首对天涯。
荥泽渡河
作者：戴鱀
朝代：明
体裁：古风

大河走中原，神物难名状。混混自古今，朝宗只东放。烈风况不休，日夜波荡漾。泾渭畴能分，砥柱翻激壮。并吞众流尽，势若争伯王。有时失堤防，涯涘安可量。荥泽行问津，张帆日初上。俄惊山半摧，仍喜沙平涨。忆昨渡九江，奔澜未应让。候人鼓角喧，北首瞻太行。
行台雨后红葵尽开但蛙蝉颇聒耳
作者：戴鱀
朝代：明
体裁：五言绝句

园葵吐高红，庭蝉噪深绿。客意忽惊时，故乡新稻熟。
过万善驿登太行山晚至星轺雷雨暴至衣尽湿
作者：戴鱀
朝代：明
体裁：古风

朝跻太行巅，暮宿太行麓。层峦入青冥，百里立苍玉。凌风一停车，冀豫俱在目。茫茫平野开，直见黄河曲。维南有崧高，宾对称仲叔。秀色分天中，神功奠坤轴。石径缘岧峣，颠崖俯苍木。古来重设险，三城接云矗。因之千载怀，壮志非辕局。谁能静边尘，再睹尧风俗。斜阳阴云兴，急雨过倾覆。沾濡不足云，震雷动予屋。
过汤阴武穆祠
作者：戴鱀
朝代：明
体裁：七言律诗

云树萧森武穆祠，晴沙秋日尚含悲。中台一德初开阁，内殿精忠漫赐旗。河北不闻经略计，江南已草受书仪。廿年洒泣看遗传，式里重吟板荡诗。
送陈掌教迁太学助教
作者：戴鱀
朝代：明
体裁：五言律诗

道重宜矜国，官閒不计程。秋清为客壮，江阔载书轻。山色连吴地，星光动越城。独归寒雨暗，愁带夜潮生。
道中漫述二首·其一
作者：戴鱀
朝代：明
体裁：古风

夙志本怡旷，浮踪困羁拘。首春睹象魏，末岁从简书。仆夫起严驾，相顾何踌躇。投荒信万里，行当向炎墟。风襜中夜息，霜郭凌晨趋。役役未能已，缁尘盈素裾。
道中漫述二首·其二
作者：戴鱀
朝代：明
体裁：古风

久客困弹铗，长安常曳裾。平明跨羸马，欲出焉所如。裘葛各已敝，日月还居诸。一朝蒙远徙，飘泊万里馀。持宪非言薄，奉诏恩犹殊。但自愧虚谬，何能靖边隅。鲁姝亦有念，杞人固应愚。抗手谢亲友，孤心终不渝。
酆都除日即事
作者：戴鱀
朝代：明
体裁：五言律诗

携家巴子国，守岁楚人舟。爆竹还通俗，椒花对远游。情亲童稚语，节换雪霜留。万里怜初志，闻鸡更揽裘。
题枯木双鹰图
作者：戴鱀
朝代：明
体裁：古风

商飙夜捲万木空，苍鹰双飞来海东。悲台黄云色悽惨，是谁呼堕寒枝丛。平芜狡�走三窟，志行万里立突兀。何不翻倒摩高秋，并向层霄见毫忽。画师有意怜雄姿，写入鹅溪时一披。广庭风清昼欲静，对此猛气掀霜髭。吾闻疾鸟犹疾谀，宁知枭凤从来殊。嗟尔毒爪莫漫驱，天际恐有图南雏。
龙洞
作者：戴鱀
朝代：明
体裁：古风

侧身上高冈，俯视寒水碧。连峰截浮云，有洞呀石壁。林疏澹晨光，却立屡回策。仆夫指顾予，云兹龙所宅。喧阗万壑趋，溟滓入地脉。潜流逗前山，波翻洪涛拆。含弘恣虚受，惨澹惧幽塞。焉知泛滥虞，应识神明力。临河结长思，知是禹遗迹。融奇自乾坤，通气实山泽。崖倾古木樛，路绝阴雾积。苍茫问征途，旌旆照日色。茅庐隔尘沙，微泉注阡陌。远怜朱夏时，旱甚千里赤。灵物岂无意，云雨竟莫测。欲往不可得，临风一叹息。
出内乡城登白云峰寺眺望
作者：戴鲸
朝代：明
体裁：七言律诗

峰高积翠白云寒，健翮初登怯羽翰。象外风光蒙涧道，天边星气宿阑干。峨公仙御应犹在，哑女红泉竟不还。待月招云意未了，长留丹地与人看。
哭婿吕舜臣
作者：戴鲸
朝代：明
体裁：五言律诗

消息非虚讶，斯人忽杳茫。天低空洒泪，江近只枯肠。素幔随流水，丹铭望故乡。尔家太荼毒，何故问苍苍。
寿伯兄静山先生二首·其一
作者：戴鲸
朝代：明
体裁：七言律诗

归向山中三十春，自矜骨相最嶙峋。青云岐路非关我，白鸟风光正恋人。岂为后生瞻几杖，须知吾道卷经纶。于今珍重他年事，共羡孤标也绝尘。
寿伯兄静山先生二首·其二
作者：戴鲸
朝代：明
体裁：七言律诗

泬寥八月烟水平，两洲花发自分明。主人开阁披图见，高客过门载酒迎。静里传经心独发，云边积树梦犹清。此时歌啸闻笙鹤，长对南山作旧盟。
应钟之月偶得盆菊五色并植漫吟一首
作者：戴鲸
朝代：明
体裁：七言律诗

郡斋无事日长生，菊色空庭照眼明。遂见游蜂翻片片，况闻小鸟立嘤嘤。思将正色常留世，肯使幽人独擅名。绝爱此花吟晚节，霜黄露白更峥嵘。
春游·其一
作者：戴鲸
朝代：明
体裁：五言律诗

微风桃李夕，是处斗春华。湖海平三月，边城活万家。土肥秧得意，日暖草能芽。须识东皇意，归来一径斜。
春游·其二
作者：戴鲸
朝代：明
体裁：五言律诗

日出东山上，相从郭外游。青青千顷麦，泛泛一扁舟。水鸟窥鱼倦，山花倩蝶留。到来无限意，犹许续风流。
江上行赠费子二首·其一
作者：戴鲸
朝代：明
体裁：古风

凉飙凛高秋，君子戒行役。结发事弓弩，应弦猛兽剨。万里苦血战，论功每不馘。绵蕞鲁两生，天人二三策。行当献朝廷，跃马人辟易。临岐发浩叹，金声终一掷。
江上行赠费子二首·其二
作者：戴鲸
朝代：明
体裁：古风

明发不可攀，谒帝承明庐。秋隼快霄汉，玉花立庭除。忠义良耿耿，物极理当舒。走也先著鞭，君才更何如。
赠曾龙山大尹祈雨有应
作者：戴鲸
朝代：明
体裁：古风

吁嗟甬东郡，频来苦多事。狼烽夕照红，水腥白骨渍。村氓苦军需，买刀输老牸。野屋闻哭声，苗青不堪莳。况复旱魃凶，百里苦若炽。七月南风高，原野几憔悴。仓皇走元黎，何由祛菑祟。真宰怜赤子，罢征勤抚字。跣足拜龙湫，精诚天挽视。一雨清嚣氛，再雨苏颠踬。三雨江河流，山光渥青翠。野老尽欢腾，庶免填沟澻。上足供需求，次得望委积。感兹回天诚，尽属曾侯赐。奚为霖雨才，牛刀淹小试。稽首陈山谣，才薄未能绘。笑彼暴尪人，空搥土龙碎。
题画
作者：戴鲸
朝代：明
体裁：七言绝句

移家近住钓鱼湾，楚水南边白石滩。忽见桐风飘一叶，半崖秋气落新寒。
丛碧亭
作者：戴鳌
朝代：明
体裁：七言律诗

翠微深处一幽亭，昼寝衰翁酒半醒。窥户云来床石润，拂帘风过壁萝馨。高桐叶下鸟齐立，垂柳塘边马暂停。已见小山初上月，清光肯照老人星。
白莲池
作者：戴鳌
朝代：明
体裁：五言绝句

避暑茅亭下，清香隔水闻。白莲栖白鹭，独坐到黄昏。
徐太学邀游珠泉
作者：戴鸿基
朝代：明
体裁：七言律诗

杖藜何意入仙源，山翠浮空锁洞天。珠放云根开万蕊，月吞浦影蘸苍烟。斋因忆戴名先立，榻为迟徐室早悬。不必碑阴传旧迹，骊龙原自卧寒渊。
峡山飞来寺
作者：招于莘
朝代：明

十年一到飞来寺，百粤重开蓬岛天。石磴拂云羁坐客，虬松归鹤舞游仙。桃花洞口犬不吠，明月门前僧自眠。金锁玉环成往事，淡烟荒草祇年年。
游小金山
作者：招于莘
朝代：明

登台再拜东坡老，醉眼睁看北斗标。未信瘴乡生白发，独怜天下苦青苗。寒云岛外横孤鹤，明月船头忆洞箫。几度登临重怀古，清风吹送海边潮。
东征二首
作者：揭轨
朝代：明

束发结豪俊，客游在京都。风尘一浩荡，志欲效驰驱。身许孙讨逆，气凌李轻车。一朝不自保，空愧为丈夫。家乡既荡尽，焉用独全躯。流光信冉冉，抚髀将何如。郊野积玄阴，白日忽沦没。惊风西北来，虏骑何驰突。悲君贞白姿，永诀在仓卒。玉颜膏野草，何处收汝骨。恩爱岂不怀，贞烈谁能越。萧条风尘日，纪载多所阙。曷以照君心，惟应城上月。
东征二首·其一
作者：揭轨
朝代：明

束发结豪俊，客游在京都。风尘一浩荡，志欲效驰驱。身许孙讨逆，气凌李轻车。一朝不自保，空愧为丈夫。家乡既荡尽，焉用独全躯。流光信冉冉，抚髀将何如。
东征二首·其二
作者：揭轨
朝代：明

郊野积玄阴，白日忽沦没。惊风西北来，虏骑何驰突。悲君贞白姿，永诀在仓卒。玉颜膏野草，何处收汝骨。恩爱岂不怀，贞烈谁能越。萧条风尘日，纪载多所阙。曷以照君心，惟应城上月。
夏日留田家
作者：揭轨
朝代：明

停午暂休骑，道暍投田家。风株带暝姿，高树乱啼鸦。田翁喜客至，为摘园中瓜。解鞍藉莓苔，移席扫落花。相留至夜分，烟月石林斜。相如方病渴，归路茂陵赊。
宴南市楼二首
作者：揭轨
朝代：明

帝城歌舞乐繁华，四海清平正一家。龙虎关河环锦绣，凤凰楼阁丽烟花。金钱锡宴恩荣异，玉殿传宣礼数加。冠盖登临皆善赋，歌词只许仲宣夸。诏出金钱送酒垆，绮楼胜会集文儒。江头鱼藻新开宴，苑外莺花又赐酺。赵女酒翻歌扇湿，燕姬香袭舞裙纡。绣筵莫道知音少，司马能琴绝代无。
宴南市楼二首·其一
作者：揭轨
朝代：明

帝城歌舞乐繁华，四海清平正一家。龙虎关河环锦绣，凤凰楼阁丽烟花。金钱锡宴恩荣异，玉殿传宣礼数加。冠盖登临皆善赋，歌词只许仲宣夸。
宴南市楼二首·其二
作者：揭轨
朝代：明

诏出金钱送酒垆，绮楼胜会集文儒。江头鱼藻新开宴，苑外莺花又赐酺。赵女酒翻歌扇湿，燕姬香袭舞裙纡。绣筵莫道知音少，司马能琴绝代无。
春阴
作者：揭轨
朝代：明

梨花门巷泥活活，杨柳窗户绿阴阴。轩车不来又几日，风雨相思劳寸心。舒州红稻宜晚饭，采石碧酒堪幽寻。故人何可久不见，我有新诗思共吟。
晚归
作者：揭轨
朝代：明

苑外金波映水天，归骢蹀躞暮江边。凤凰台阁初含雨，燕子人家又禁烟。诗写桃花歌扇里，酒携杨柳舞楼前。请看秋雨胭脂井，好醉春风玳瑁筵。
枣亭春晚
作者：揭轨
朝代：明

昨日花始开，今日花已满。倚树听嘤嘤，折花歌纂纂。美人浩无期，青春忽已晚。写尽锦笺长，烧残红烛短。日夕望江南，彩云天际远。
河北冰泮放舟归江南奉寄杨南宫
作者：揭轨
朝代：明
体裁：古风

晓来铜雀东风起，春水淩乱漳河水。郎官惊起解归舟，一日风帆可千里。侵晨鼓柁发临清，薄暮乘流下济宁。南宫先生先我去，花时想达瓜洲步。寻君何处抽风帆，杏花烟雨春江南。
甲辰三月归西村
作者：揭轨
朝代：明

官舍柳花飞，羁人谢病归。干戈未定息，俎豆焉可为。以兹理还策，归卧南山陲。东皋花雨过，流水绿生陂。聒聒青蛙响，嘤嘤黄鸟啼。到家能几何，又告将农时。山田与弟耕，春酒任妇携。逍遥田野间，日暮返柴扉。庞公鹿门志，刘表安能移。
白沙送别
作者：揭轨
朝代：明

当年小邑盛繁华，叠榭层台夹白沙。竹深时听尚书履，花密频过相国家。夜月霜明九华帐，春风雪点七香车。临水佳人拾翠羽，隔帘娇燕逐飞花。奄忽草堂巢翡翠，重来胜地入蒹葭。豪华一去如云往，空有寒沙对惆怅。征南驻马立西风，落日寒烟起渔唱。
秋思
作者：揭轨
朝代：明

绮窗红烛淡秋光，凤帐流苏减夕香。机杼隔花闲翠户，辘轳临水冻银床。秋风紫塞书千里，夜月清砧泪数行。望断金鞍秋又杪，芙蓉零落玉池霜。
秋日汴京同马希穆登上方琉璃塔
作者：揭轨
朝代：明
体裁：古风

东出榛莽间，宫城何窈窕。悲凉怀故都，秋日荒台沼。浮屠出苑边，上跨清虚表。琉璃半莓苔，五色犹皎皎。罘罳映落花，觚棱却飞鸟。昆崙倚户阴，海色当窗晓。佩声河汉落，屐齿天香绕。野夫方留滞，万染何时了。去汉春已深，游梁秋又杪。登高慨摇落，令我忧心悄。飘飘茂陵客，高兴秋天杳。綵豪不胜寒，仙露知多少。落日望江南，一点青山小。
秋日汴京同马希穆登上方琉璃塔
作者：揭轨
朝代：明

东出榛莽间，宫城何窈窕。悲凉金故都，秋日荒台沼。浮屠出苑边，上跨清虚表。琉璃半莓苔，五色犹皎皎。罘罳映落花，觚棱却飞鸟。昆仑倚户阴，海色当窗晓。佩声河汉落，屐齿天香绕。野夫方留滞，万染何时了。去汉春已深，游梁秋又抄。登高慨摇落，令我忧心悄。飘飘茂陵客，高兴秋天杳。彩毫不胜寒，仙露知多少。落日望江南，一点青山小。
赋得浙江亭送张别驾
作者：揭轨
朝代：明
体裁：七言律诗

铜柱烟销百粤通，故人千里入闽中。将军幕府求高适，使者书词请石洪。野馆别时杨柳绿，彩毫吟处荔枝红。丈夫许与谁知己，须佐云台第一功。
过燕都故宫
作者：揭轨
朝代：明

八月金舆度玉关，芙蓉零落后庭闲。西宫无复羊车过，南苑犹疑凤吹还。承露金盘留海上，广寒琼户琐人间。翠华此日知何在，黄叶潇潇万岁山。
题大长公主林馆
作者：揭轨
朝代：明

主家林馆御沟西，杨柳芙蓉映舞衣。玉沼萍开鱼上跃，绣帘花妥燕低飞。微风翠辇宫中去，淡月霓旌苑外归。四海升平当此日，万年行乐莫相违。
题孙氏遗墨轩
作者：揭轨
朝代：明

宣文学士吾季父，草书往往追怀素。玉堂多暇日临池，方驾长沙美无度。闻道尊公居豫章，亦以能书相颉颃。锦囊长纸霜玉洁，清醉时时临数行。云霄恍若鸾凤翥，风雨欻起蛟龙骧。宣文已矣君未老，一字可直黄金榼。山阴别后惊捐馆，零落狸毫并象管。白鹅池冷绿苔深，铜雀砚寒清露满。吾庐兵后住江村，玉堂佳帖无一存。却忆君家文献在，香奁犀轴付诸昆。
题王金吾所藏徐熙秋荷鸳鸯翡翠图
作者：揭轨
朝代：明

江南画史谁第一，徐熙写生妙无敌。宝轴多藏卫霍家，香奁尽贮金张室。忆昨华清水殿西，夜深轻辇随风移。清香冉冉落歌佩，秀色娟娟侵舞衣。晓来宫阙秋风起，翠倒红欹玉池里。不禁摇落恨无穷，惊叹年华逝流水。芙蓉小苑曲江头，烟景萧疏异昔游。披香露冷鸳鸯怯，太液波寒翡翠愁。将军留客多幽暇，清簟疏帘时看画。就中宋玉最多情，秋思都将彩毫写。
良安峡·其一
作者：揭重熙
朝代：明
体裁：五言律诗

壁立双崔嵬，巨灵何日开。气为王国壮，水向帝城来。舟入似无罅，涛生欲喷雷。瞿塘徒拥蜀，高咏少陵才。
良安峡·其二
作者：揭重熙
朝代：明
体裁：五言律诗

空江咏子规，意象何悲凄。胜国屈鸾凤，清时骤駃騠。感怀固异绪，文藻恨难梯。峡上苍苍霭，犹歌北斗低。
九日游柳州亭二首·其一
作者：支大纶
朝代：明
体裁：七言律诗

伍相英魂何处寻，伍塘堤畔柳阴阴。渔舟未解西江剑，一饭空投下濑金。都鄀故留忠楚计，无疆终殒报吴心。英雄几掬恩雠泪，夜夜风涛自古今。
九日游柳州亭二首·其二
作者：支大纶
朝代：明
体裁：七言律诗

贳酒狂歌鼓枻游，凭高缥缈入层楼。耶溪尤物莺花老，石室遗逋日夜愁。入郢漫酬无忌恨，使齐翻堕伯嚭谋。伍塘千顷堤边柳，犹带寒鸦愬属镂。
信州公署
作者：支大纶
朝代：明
体裁：七言绝句

玉露枫林旅雁寒，绿蕉分影入雕阑。自怜两度来江右，不是閒官即冷官。
山花子
作者：支大纶
朝代：明

枫叶霜催暮色残，相思人在碧云间。何处琼箫吹月下，倚阑干。梦断雨声鸡塞远，愁移花影凤楼寒。莫恨王孙消息断，万重山。
谷雨即事二首·其一
作者：支大纶
朝代：明
体裁：七言律诗

早乘谷雨带经锄，送酒人来问祓除。万事皆慵犹种竹，千金散尽只留书。长吟陡觉和风动，安步徐看化日舒。不是狂夫偏玩世，也知天地亦蘧庐。
谷雨即事二首·其二
作者：支大纶
朝代：明
体裁：七言律诗

当门兰�故应锄，塞路荆榛讵易除。霅水更无修禊侣，由拳刚有未焚书。哑哑猿鹤声犹咽，楚楚松筠叶乍舒。满目江湖休厝足，祗须携杖入匡庐。
如梦令·春风
作者：支如增
朝代：明
体裁：词

又见东风吹遍，岁岁扰侬庭院。皱了绿萍纹，又皱却桃花面。埋怨，埋怨，忽地暗将人换。
春日遣怀
作者：支如玉
朝代：明
体裁：七言绝句

二月莺声度女墙，碧桃分艳试新妆。春光尽属东邻去，寂寞空亭又夕阳。
酷相思
作者：支如玉
朝代：明

新柳月痕初坠，恨春鸟、催人起。想盟言、花片随波逝，欲住也、留无计，欲去也、留无计。印旧添新衣上泪，左右拚憔悴。问九峰、桃李曾开未？人远也，书难寄，春尽也，愁难寄。
东作图
作者：支立
朝代：明
体裁：古风

一犁春雨盈田畴，村南村北啼钩辀。阳和入土土脉润，谷种已见舒银钩。朝来雨晴天气燠，大牛小牛泥满腹。蚊䖟乱集龙贝疏，驱牛且向前溪浴。浴罢起来勤著鞭，趁暖且耕山后田。山泉易涸时易过，莳秧肯让他人先。阿翁老倦扶不起，阿婆日旰未梳洗。鸢鱼向人如道饥，飞来啄尽盆中米。妇且炊，儿莫啼，蠲租有诏矜黔黎。五月不须粜新谷，酒压珍珠饭抄玉。
小瀛洲为王学士赋
作者：支立
朝代：明
体裁：七言律诗

碧香萝屋小于车，门掩筼筜石径斜。池面鱼苗吹柳絮，矼头鹤迹印苔花。看山静拄新颁笏，摘叶閒书旧草麻。若比仙家更奇绝，济人别自有丹砂。
谢嘉兴邑宰陈瑞卿历日
作者：支立
朝代：明
体裁：古风

山北山南丈馀雪，床头布衾冷于铁。清晨独自抱衾卧，诗骨棱层冻几折。街衢挝鼓迎东皇，忽送土牛来草堂。陡觉寒威敛锋锷，煇煇四座生春光。土牛虽云三寸腹，满贮东风三万斛。芒儿鞭起地中雷，翻转天杓撼地轴。春色多于豪富门，谁肯远分林下人。贤侯胸次足春意，要使物物皆阳春。潦倒自来门第冷，最苦穷冬更漏永。明年早放此中来，莫待梅花弄清影。
梅道人墓
作者：支高
朝代：明
体裁：七言绝句

徘徊宿草下荒墟，一代风流更莫如。海内于今重高士，千金不惜换图书。
中秋对月
作者：敖英
朝代：明
体裁：古风

去年草堂对此月，满挹金波眺空阔。正值龙沙罢鼓鼙，娇儿幼女娱痴绝。今年对月在长安，万户西风砧杵寒。玉河桥东坐深阁，无声天汉流阑干。禁城击柝急相应，苑树惊乌栖未定。谁家玉笛最多情，吹彻关山与愁听。我欲杀死妖虾蟆，直使上下光无瑕。归来却酹玉川子，呼童旋煮先春芽。
别业漫兴
作者：敖英
朝代：明
体裁：七言绝句

门对寒江旧不斜，旋开三径学陶家。秋来不问登高节，日日携壶醉菊花。
塞上曲
作者：敖英
朝代：明

军中频宴乐，醉后拥雕鞍。紫塞连天远，黄云拂地寒。羌儿叱拨马，胡女固姑冠。两两三三去，营门倚笑看。
太岳纪游二首
作者：敖英
朝代：明

千峰秀色倚天开，万壑春流绕地回。太子坡前一双鹤，迎人飞过石桥来。偶来云卧紫霄宫，露洗瑶台月浸空。夜半星官朝北斗，步虚声在万花中。
太岳纪游（二首）
作者：敖英
朝代：明

偶来云卧紫霄宫，露洗瑶台月浸空。夜半星官朝北斗，步虚声在万花中。
太岳纪游（二首）
作者：敖英
朝代：明

千峰秀色倚天开，万壑春流绕地回。太子坡前一双鹤，迎人飞过石桥来。
挽符颍江
作者：敖英
朝代：明

吾乡无此老，故旧觉萧条。刻竹曾联句，寻芳忆并镳。酒船虚问字，花月罢吹箫。何日辽东鹤，归来感市朝。
挽萧南塘
作者：敖英
朝代：明

哭君意不尽，观化竟如何。拟结香山社，俄闻《薤露》歌。漆灯寒雨暗，邻笛晚风多。他日南塘路，伤心不忍过。
暑风亭饯客
作者：敖英
朝代：明
体裁：古风

石城上有清凉山，暑风亭瞰山之曲。攀云与子偶同游，浩荡凭虚恣延瞩。萧萧落木动寒声，隐隐回汀带残旭。阴崖黑深山鬼啼，老藤盘拿如縳屋。六朝遗迹不可寻，长干冥冥花若沃。古往今来感慨多，閒情且付尊中绿。明朝子上鄱湖船，桃叶渡头双濯足。
秋兴呈华泉翁
作者：敖英
朝代：明

池头一雨送新凉，小坐茅亭月近床。和得《竹枝》三百首，西风无雁寄潇湘。
辋川谒王右丞祠
作者：敖英
朝代：明

蜀栈青骡不可攀，孤臣无计出秦关。华清风雨萧萧夜，愁杀江南庾子山。
一封罗
作者：散曲
朝代：明
体裁：曲

一封书红光溜小亭。蘸胭脂春草青。欲待寻芳穿曲径。又恐踏破残红不敢行。皂罗袍惜春良计，谁来助情。惜花良苦，谁来證明。悄无言立遍秋千影。
一江风
作者：散曲
朝代：明
体裁：曲

俏冤家。独立在帘儿下。手撚著香罗帕。细端详，乱绾著乌云，斜亸著金钗，似活菩萨。若还他到俺家。烧香供养他。说几句知心话。
三春柳
作者：散曲
朝代：明
体裁：曲

寻思最怕黄昏雨。我这里独守香闺。只怕铜壶玉漏迟。漫赢得珠泪垂。伤情处。直恁的误我千般乔样势。便下得忘恩义。但愿得早早教人，如鱼似水。
东瓯令
作者：散曲
朝代：明
体裁：曲

人何在，梦难成。水远山遥不记程。雕鞍宝马无踪影。他那里胡行径。朱颜绿鬓易雕零。无奈痛伤情。
东瓯莲
作者：散曲
朝代：明
体裁：曲

东瓯令千金笑，半含酡。妾不相疑聊试哥。从今不放君移舵。尽占了莺花座。饶他蜂蝶浪瞧科。金莲子敢觑著翠红乡，两鹣鹣相守在轻莎。
二犯月儿高
作者：散曲
朝代：明
体裁：曲

慢折长亭柳。情浓怕分手。欲上雕鞍去，扯住罗衫袖。问道归期，端的是甚时候。犯回言未卜奇和偶。懒唱阳关，慵斟别酒。犯酒。除是你消愁。犯只怕酒醉还醒，愁怀又依旧。
二犯江儿水
作者：散曲
朝代：明
体裁：曲

五马江儿水头闷把围屏来靠。和衣刚睡倒。听风声嘹亮，雨打芭蕉。尽教他窗外敲。犯懒把宝镫挑。慵将香篆烧。二犯挨过今宵。盼到明朝。这凄凉算来何日是了。五马江儿水想起来心儿里焦。误了我青春年少。撇得奴有上梢没下梢。
五般宜
作者：散曲
朝代：明
体裁：曲

他那里红妆残，顿添楚腰。咱这里青衫湿，渐成沈腰。他那里血泪揾鲛绡。咱这里行里坐里，五魂缥缈。担烦受恼。离多会少。莫不是普天下相思，咱和伊都占了。
五韵美
作者：散曲
朝代：明
体裁：曲

为恩情，伤怀抱。追游宴赏缘分少。早朱颜不觉镜中老。书斋静悄。不敢展文公家教。但只是排香案，挽兔毫。才落纸便写出风情，翰林旧槁。
传言玉女
作者：散曲
朝代：明
体裁：曲

蟾光正皎。孤镫残了。信杳音稀，离多会少。对神前誓盟不小。曾把好香烧。但愿夫妻得偕老。将从前恩爱雪汤浇。镜生尘许时不照。耳边砧杵斗争敲。急煎煎惹起情怀恼。见梧桐叶落。雨打芭蕉。展转思量，越添焦躁。
侍香金童
作者：散曲
朝代：明
体裁：曲

黄菊绽东篱，不觉秋来到。阵阵金风渐高。鸿雁传书途路遥。过庭轩桂子香飘。夜迢迢梦断魂消。一夜凄凉直到晓。郎君更小。我方年少。扑簌簌泪点湿鲛绡。
倚马待风云
作者：散曲
朝代：明
体裁：曲

驻马听荡起商飙。曳响穿林叶渐雕。那更霞销枫树，露滴荷盘，月转桐腰。霜天风送角声高。寒砧韵续镫花落。一江风宾鸿写碧霄。齐纨付箧韬。瑟奏凄凉调。驻云飞嗏，且进玉杯醪。醉酕醄。镜里勋猷，两鬓秋霜吊。水上功名逐浪捞。
八宝妆
作者：散曲
朝代：明
体裁：曲

黄昏闷转添。撇下残针线。数点归鸦，惹起芳心乱。犯愁怀万千。离情怎遣。犯阑干独倚空凝盼。数尽宾鸿，情人不见。犯鬓云撩乱晚妆残。犯恨上眉尖。蹙破远山。柔肠万缕思量遍。犯玉手托香腮春笋纤。犯天街人静，望得眼儿穿。犯寸心忆念。料想道今宵独自眠。
六么姐儿
作者：散曲
朝代：明
体裁：曲

六么令鸳鸯睡浓。菱叶荷花，香送薰风。懒将纨扇掩酥胸。好姐姐试把窗儿推起只见花影重。梧叶儿好景难逢。又见榴花绽红。
六犯清音
作者：散曲
朝代：明
体裁：曲

梁州序琐窗人静，未央天远。一似嫦娥无伴。玉容清减，教人蹉过芳年。桂枝香何处流红叶，无心整翠钿。排歌春将老，恨转添。梨花院落冷秋千。八声甘州怎如得双双燕子梁间语，怎如得两两鸳鸯沙上眠。皂罗袍长门望月，深巷锁烟。琵琶写不尽思君怨。黄莺儿病恹恹。因缘未了，何日试温泉。
刷子带芙蓉
作者：散曲
朝代：明
体裁：曲

刷子序云雨阻巫峡。伤情断肠人在天涯。奈锦字无凭，虚度荏苒韶华。嗟呀。春昼永朱扉低亚。东风静湘帘闲挂。玉芙蓉黛眉懒画。亸宫鸦鬓边斜插小桃花。
刷子序
作者：散曲
朝代：明
体裁：曲

书生负心。叔文玩月谋害兰英。张叶身荣，将贫女顿忘初恩。无情。李勉把韩妻鞭死，王魁负倡女亡身。叹古今。欢喜冤家，继著莺燕争春换头。君听。前朝太师，东窗事犯谋害忠臣。赵氏孤儿，恩雠是岸贾公孙。风情。贾充宅偷香韩寿，宁王府磨勒通神。叹古今。马上墙头，继著月夜闻筝。
千秋岁
作者：散曲
朝代：明
体裁：曲

杏花梢。间著梨花雪，一点点梅豆青小。流水桥边，流水桥边，只听得卖花声声频叫。秋千外行人道。粉墙内佳人笑。笑道春光好。把花篮旋簇，食樏高挑。
喜梧桐
作者：散曲
朝代：明
体裁：曲

一日三，三日九。只为恩情呵，每日在你门前走。水远山遥，和你两休休。你若是无情时，要见你不能彀。相思病，害得害得奴伶仃瘦。
喜梧桐
作者：散曲
朝代：明
体裁：曲

奴是一朵花，方才花结蕊。有几个春胡蝶，斗来攒花蕊。不知道那一个为花主。采了花心去，九霄云外飞。蝶有惜花心，花有留蝶意。终不成，误约误约在名园内。
喜渔镫
作者：散曲
朝代：明
体裁：曲

几番欲把金钱问。恐无定准。今春病不减前春。都一般为君。为君好事萦方寸。东风埽断梦劳魂。因循。看看瘦损。比梅花瘦添几分。
四园春
作者：散曲
朝代：明
体裁：曲

料峭东风开小桃。催花一阵雨如膏。东君昨夜到西郊。万紫千红堪画描。不妨同欢笑。沈醉乐陶陶。
四块金
作者：散曲
朝代：明
体裁：曲

初相见时，指望能偕老。心肠变也，更没些儿好。他藏著笑里刀。误咱漆共胶。他如今撇了甜桃。却寻酸枣。我这里自敲爻。怎生消磨得许多烦恼。
四季花
作者：散曲
朝代：明
体裁：曲

愁杀闷人天。见楼儿上，窗儿外，皓月斜穿。更阑。芙蓉帐里春梦单。鸳鸯枕儿闲半边。觉来时愁万千。粉容憔悴，懒贴翠钿。香肌瘦损罗带宽。咫尺在目前。悄没个捎书人便。奈天远地远。山远水远人远。
园林带侥侥
作者：散曲
朝代：明
体裁：曲

园林好乱纷纷衷肠似麻。远迢迢音书怎达。侥侥令趁著旅雁南征烦传语，切莫信他人閒磕牙。
大胜乐
作者：散曲
朝代：明
体裁：曲

把一床弦索尘埋。两眉峰不展开。香肌瘦损愁无奈。懒刺绣傍妆台。旧恨新愁教我如何挨。又只恐蝶使蜂媒不再来。临鸾镜也，问道朱颜未改。郎意先改。
大节高
作者：散曲
朝代：明
体裁：曲

大胜乐经年远隔断银河。到秋期还證果。填桥灵鹊应相贺。节节高风流货。锦绣窝。珠玑唾。春纤携处寒暄过。问郎何事音书惰。悄语娘行莫相疑，传书怕教人宣播。
好事近
作者：散曲
朝代：明
体裁：曲

泣颜回风月两无功。枉把心机牢笼。巫山云雨，一旦杳然无踪。刷子序随风。奈向楼头更鼓，听沈响又打三冬。普天乐寂寞恨更长漏永。便做欢娱夜短，却共谁同。
姐姐带侥侥
作者：散曲
朝代：明
体裁：曲

好姐姐厌听长更短更。挨尽了铜壶寂静。心慵意懒方才好梦成。侥侥令可惜一刻春宵千金价，自恨我无缘一羽轻。
姐姐插海棠
作者：散曲
朝代：明
体裁：曲

好姐姐奈何云魂欲化。回首处霜迷鸳瓦。月上海棠怨严城寒漏，早促星槎。好栽培玉树蒹葭。管受用纹衾罗帕。盟非假。恨一别三年，渐成虚话。
娇莺儿
作者：散曲
朝代：明
体裁：曲

腾腾春困。梨花半掩门。人去暗消魂。是我庞儿清减，一似柳色黄金嫩。情知憔悴损。自知憔悴损。好教我羞答答懒睹菱花，没出豁一声长叹，呵得这镜儿昏。
字字锦
作者：散曲
朝代：明
体裁：曲

群芳绽锦鲜。香逐东风软。黄鹂弄巧声，提起伤春怨。睹名园。只见杏障桃屏，桃屏上映著柳眉翠钿。天天。桃花隐约，可不强似去年。缘何去年。去年人不见。空蹙破两眉尖。空蹙破两眉翠尖。奈山长水远。知他在那里，他在那里，和谁两个，欢欢喜喜，潇潇洒洒，咱这里思思想想，心心念念。欲待见他一面。
宜春乐
作者：散曲
朝代：明
体裁：曲

宜春令银筝按，象板敲。更和谐鸾笙凤箫。梦魂不到，几年忘却闲宫调。再安排翡翠巢深，重整顿鸳鸯交好。大胜乐拈花弄草。并将风月，一担都挑。
小措大
作者：散曲
朝代：明
体裁：曲

暗潮拍岸，断江风埽芦花。鸥鹭破烟，飞落汀沙。见渔舍两三家。在夕阳下。一簇晚景堪画。闷无语，时将珠泪洒。愁转加。瘦损丰标只为他。事萦心，鬓添白发。蹉跎负却年华。
小桃红
作者：散曲
朝代：明
体裁：曲

暗思昔日配春娇。不知是那一点花星照。也，向欢娱中沉埋，一段旧根苗。从见了那多娇。和咱有燕莺期，凤鸾交。鸳鸯侣，直勾引得蜂蝶闹。也，恨不得折损柔条。谁承望武陵人，先能彀小蛮腰。
小桃红
作者：散曲
朝代：明
体裁：曲

误约在蓬莱岛。冷落了巫山庙。愁云怨雨羞花貌。精神不似当初好。雁来鸿去无消耗。委实的教我心痒难挠。
尾声
作者：散曲
朝代：明
体裁：曲

展旧欢，呈新课。都将付与变声歌。可怕周郎一顾么。
山坡羊
作者：散曲
朝代：明
体裁：曲

学取刘伶不戒。传示三闾休怪。沿村沽酒寻常债。梅正开。望青旗篱外来。古来饮者名犹在。贤圣寥寥安在哉。形骸。随身锸可埋。狂乖。怀沙赋可哀。
山渔镫犯
作者：散曲
朝代：明
体裁：曲

山渔镫燕将雏，逢初夏。梦转华胥，风弄檐马。闲扃了刺绣窗纱。香销宝鸭。那人在何处贪欢耍。空孤负沈李浮瓜。寂寞厌池塘闹蛙。庭院日长谁怜我，枕簟上夜凉不见了他。多娇姹。爱风流俊雅。玉芙蓉倚阑干猛思容貌胜荷花。
山麻秸
作者：散曲
朝代：明
体裁：曲

记痛别，低低道。休得要为我愁烦，因我煎熬。多娇。犹兀自瘦损了潘安容貌。越教人闷填沧海，恨侵云汉，愁锁霞霄。
怕春归
作者：散曲
朝代：明
体裁：曲

便我心儿里闷。那更万绿枝头，声声叫杜鹃。啼不如归，听不如归，教人闷转添。霎时间相聚，又怎知明日天涯孤馆。
恨更长
作者：散曲
朝代：明
体裁：曲

这闷怀，和谁论。长叹数声。良夜迢迢，更长漏永。几回梦里成眷姻。难挨这苦泪盈盈。吃尽了多劳顿。雁无音。鱼又沈。好教我终朝愁闷增。
懒针线
作者：散曲
朝代：明
体裁：曲

懒画眉忆昔相逢两情和。浪友狂朋几调唆。悭云涩雨屡经过。针线箱任教他百样相摧挫。只忍受痛肠无那。有时节背地频留意，有时节人前佯诮诃。他和我。许多科段，都只恐或被人睃。
折腰一枝花
作者：散曲
朝代：明
体裁：曲

堪嗟奴薄命。偏犯孤辰运。凤凰分配偶，这情苦，犯却教我向谁行论。冤家顿忘了海誓山盟。抛闪得我没投没奔本调。名园堪玩赏，背立秋千，羞睹日移花影。
拗芝麻
作者：散曲
朝代：明
体裁：曲

只见黄花满径开，池馆红衣褪。露湿巾。霜凝鬓。漏滴铜壶紧。天风吹起，四野悠扬韵。若得那人同欢庆，此时便是良缘分。
拨棹入江水
作者：散曲
朝代：明
体裁：曲

川拨棹难甘罢。是冤家怎撇他。为他行吃尽波查。为他行吃尽波查。也只是心安意恰。江儿水越被监押。越更将他萦挂。
掉角望乡
作者：散曲
朝代：明
体裁：曲

掉角儿序野梅开桥边水傍。冻云垂雪花飘荡。望江湖飞禽隐藏。见青山万层叠嶂。庆嘉祥。低低唱。泛霞觞。画堂慢设销金帐。望吾乡三冬景，宜共赏。休负了歌楼上。
斗宝蟾
作者：散曲
朝代：明
体裁：曲

折取，向胆瓶安排了。香满庭轩，恍若身在蓬岛。皓齿纤腰。那堪歌舞劝香醪。多娇。撚花枝试嗅微微笑。笑道胜如茉莉，赛过荼蘼，香似沈脑。
斗黑麻
作者：散曲
朝代：明
体裁：曲

玉露金风，是他的故交。况良宵有约，玳筵可邀。如花貌。逞妖娆。问道奴娇。花儿貌娇。人月斗娇。料想丹青怎地描。尽教得才人，教得才人，下笔咏嘲。
春云怨
作者：散曲
朝代：明
体裁：曲

暗想娇质。使卑人泪垂。教我埋怨谁。把他这山盟曾设，海誓也曾频提。谁承望他倒有了别的。想当初只为你。教我弃子抛妻。到如今悔后迟。寻思起。忘恩失义。青天湛湛难欺。
春从天上来
作者：散曲
朝代：明
体裁：曲

巡官算我，道我命运乖。教奴镇日无精采。只想佳期，更不想去傍妆台。又恐怕爹娘左猜。把这容颜直恁改。夜永更长，不由人泪满腮。他情是歹。咱心且挨。终须也要还满了这相思债。
春太平
作者：散曲
朝代：明
体裁：曲

宜春令我心才动，他却笑呵。道何须烦君太阿。你自体疲力倦，赤绳枉向君边过。假饶他倩女离魂，也摇不动你希夷高卧。醉太平但得你少眠一和。须教送与微步淩波。
春归犯
作者：散曲
朝代：明
体裁：曲

羞见。对柳眉揾泪眼。千万缕添萦绊。自从别后，休教人盼。向晚来深沈院落，料为伊停针频作念。待会时，怕水远山远人远。犯唱彻阳关。满斟别酒，醉阑图得不知离别叹。
普天乐
作者：散曲
朝代：明
体裁：曲

减芳容。愁越重。罢却了描鸾凤。雕檐畔铁马丁东。纱窗外絮聒寒蛩。砧声又攻。更那堪雁声嘹呖长空。
普天带芙蓉
作者：散曲
朝代：明
体裁：曲

普天乐景凄凉，人潇洒。何日把，双鸾跨。怨薄情空寄鸾笺，相思句尽续琵琶。弹粉泪湿香罗帕。暗数归期在夕阳下。动离情征雁呀呀。无奈心事转加。玉芙蓉尾对西风病容消瘦似黄花。
月里嫦娥
作者：散曲
朝代：明
体裁：曲

不由人耳似烟烧。面似汤浇。檐前听得，灵禽报晓。这相逢想是今朝。言他未绝嗟声未了。忽听得骏马声骄。出香闺看是凤鸾交。欢情相迓，戏语相调。
望吾乡
作者：散曲
朝代：明
体裁：曲

烂漫春光。妆成锦绣乡。嬉游绮陌人来往。觑他莺燕迷花柳，听箫鼓鸣街巷。三春景，宜共赏。休负了名园上。
朝天歌
作者：散曲
朝代：明
体裁：曲

镫昏烛暗。楼头鼓正三。先自解罗衫。我见他香肌微露，默默惊破胆。不由人情惨惨。不由人闷恹恹。不能彀和他每夜欢娱，但能彀和他片时相聚，把这相思担儿担。
朱奴插芙蓉
作者：散曲
朝代：明
体裁：曲

朱奴儿渐迤逦寒侵绣榻。早顷刻雪迷了鸳瓦。自恨今生分缘寡。红炉畔共谁閒话。詀啼罢。托香腮闷加。玉芙蓉胆瓶中懒添雪水浸梅花。
松下乐
作者：散曲
朝代：明
体裁：曲

佳人玉腕枕香腮。似一朵莲花藕上开。怕等閒睡损多娇态。故高声惊觉他来。他溜秋波倚玉台。忙系著拦胸带。再簇著金凤钗。笑吟吟问甚日归来。
柳摇金犯
作者：散曲
朝代：明
体裁：曲

科场及第，别寻亲在凤城。头上有神灵。负心的活短命。眼睁睁无了信行。百忙里把丝弦绝断，扑通的井坠银瓶。咭丁的破菱花魂梦惊。说与你个俊俏多情。休得把奴薄幸。
桂花遍南枝
作者：散曲
朝代：明
体裁：曲

桂枝香勤儿挨磨。好似飞蛾投火。你特故将哑谜包笼，我手里登时猜破。锁南枝江心把不定船儿舵。只恁的搬弄情人，蜜共酥来和。休道是谁，莫道是我。便做铁打的人，其实受不过。
桃红菊
作者：散曲
朝代：明
体裁：曲

渭城人肌肤瘦怯。楚天秋难禁病叠。停勒了画眉郎京尹，停勒了画眉郎京尹，补填了河阳令满缺。
梁溪刘大香
作者：散曲
朝代：明
体裁：曲

梁州序萸囊羞佩，菊觞谁倒。人世难逢欢笑。盈盈芳茝，教人目断湘皋。浣溪沙白雁稀，苍山悄。把红叶倩谁相邀。刘泼帽多情独有龙山帽。风又高。怕弄出参军调。大迓鼓迢迢。驿路遥。长房缩地，想望徒劳。青颦蹙损双峰峭。黄花应笑独登高。香柳娘这厢儿盼著。那厢儿等著。愁挨此宵。看明日花星来照。
江神子
作者：散曲
朝代：明
体裁：曲

且莫教儿童埽。满斟一任玉山倒。醉来花下眠芳草。赢得满身兰麝异香飘。风韵好。
江神子
作者：散曲
朝代：明
体裁：曲

莫不是咱无福分消。莫不是命蹇难招。莫不是老天断续鸾胶。天还知道恁寂寥。敢只是和天瘦了。
油核桃
作者：散曲
朝代：明
体裁：曲

论夏月可人心性。对莲池红妆临镜。柳梢头才上天街静。却又早人约黄昏。
泣颜回
作者：散曲
朝代：明
体裁：曲

东野翠烟消。喜遇芳天晴晓。惜花心性，春来起得偏早。教人探取，问东君肯与春多少。见丫鬟笑语回言，道昨夜海棠开了换头。今朝特地到西郊。端的是万紫千红争巧。花情酒债，一生被他萦扰。雕鞍骏马，会王孙贵戚把金尊倒。有时节沈醉花前，把金丸坠落飞鸟。
浣沙刘月莲
作者：散曲
朝代：明
体裁：曲

浣溪沙丹桂枝，嫦娥面。霎时间阻隔风烟。虽然千里共婵娟。却怎生不盼杀人也天。刘泼帽愿天公到底从人愿。一度圆。照一度人欢忭。秋夜月如今离恨难消遣。将兔魄暂剪。金莲子不教这孤眠人可怜。又争奈弄馀辉，剩云和残雨笑孤眠。
浣溪乐
作者：散曲
朝代：明
体裁：曲

浣溪沙你曾送神女来，高唐左。与襄王结就丝萝。偏生把我多摧挫。直恁地书生缘分薄。大胜乐如何。是可。把降魔宝剑，暗里摩娑。
浣溪沙
作者：散曲
朝代：明
体裁：曲

谁惯经。相思病。怨只怨枕馀衾剩。两三杯酒全无兴。空教我十二阑干独自凭。心耿耿。想起那虚脾情耳边言，那取那真本兰亭。
满园春
作者：散曲
朝代：明
体裁：曲

南楼外雁翩翩。悄没个信音传。长空败叶飘零舞，金风动，金风动，铁马儿声喧。纱窗外，透银蟾。真个想煞人也天。盼煞人也天。短行冤家，行短冤家，音稀信杳，莫不是负却盟言换头。彤云布，朔风起，遍长空柳絮飘绵。见几树老梅开绽蕊，销金帐，销金帐，共谁两个同欢宴。空教人独坐兽炉边。
满园春
作者：散曲
朝代：明
体裁：曲

悄悄庭院深。默默情挂心。凉亭水阁，堪宜宴饮。不见俺情人。和谁两个开尊。把丝弦再理，将琵琶自拨，聊舒闷情。奈愁耳倦听。
满院榴花
作者：散曲
朝代：明
体裁：曲

别离几番恨青天。好事伤残。伤心夜夜空长叹。频将我这泪眼。甚日曾乾。一会价盼他时，如盼南来雁。乍离别几曾道是经惯。恰便是竹林寺，埋没著个楚山。把一个豫章城，生扭做阳关。我这里空长叹。猛可里想起他的语言。不能勾共枕同眠。咱落得传书寄柬。
猫儿坠玉枝
作者：散曲
朝代：明
体裁：曲

猫儿坠晚风吹雨，散作六花飞。江上渔翁罢钓归。沈吟半晌转心痴。玉交枝只落得背地长吁气。瘦损呵，情人在那里。瘦损呵黄花怎比。
玉枝带六么
作者：散曲
朝代：明
体裁：曲

玉交枝叹我情多缘寡。被蜂蝶无端妒杀。六么令春明门外即天涯。人偏远，室非遐。铁心下得将人诖。铁心下得将人诖。
瓦盆儿
作者：散曲
朝代：明
体裁：曲

一从分散。鸾俦凤侣，痛伤心。悄无语，漫沈吟。我为他情牵意惹病儿侵。不由我闷恹恹，愁惨惨难禁。却教我怨别离，一回泪满襟。盼佳期误人直恁。每日家枉嗟咨，漫伤悲，空攧窨。孤负了花月好光阴。
甘州解酲
作者：散曲
朝代：明
体裁：曲

八声甘州东方月又生。办名香金鼎，下拜虔诚。嫦娥缺处，几时得许我完成。解三酲清光照人孤另影。羞睹牵牛织女星。蓦然听。是谁家庭院，银甲弹筝。
画眉上海棠
作者：散曲
朝代：明
体裁：曲

画眉序鹦鹉报春晴。汗湿酥胸梦初醒。把帘钩轻捲，散步闲行。留不住几树花香，踏不折一枝梅影。月上海棠身孤另。可惜孤负新春，嫩裁双胜。
番马舞秋风
作者：散曲
朝代：明
体裁：曲

驻马听年少佳人。可喜庞儿独占春。只见眉弯新月，脸衬红霞，髻挽乌云。一似广寒仙子谪红尘。下香阶款步金莲稳。更有丹青画图真一江风尾。都不如他丰韵。
皂罗袍
作者：散曲
朝代：明
体裁：曲

翠被今宵寒重。听萧萧落叶，乱走帘栊。堆枕香云任鬅松。不知溜却金钗凤。恼人阶下，凄凄候虫。惊心楼上，当当晓钟。无端画角声三弄。
皂袍罩黄莺
作者：散曲
朝代：明
体裁：曲

皂罗袍触景愈伤怀抱。闷恹恹渐觉，瘦减纤腰。钗分一任亸云翘。镜奁尘锁无心照。黄莺儿懒吟嘲。前春病苦，只恐又今朝。
真珠马
作者：散曲
朝代：明
体裁：曲

真珠帘箫声唤起瑶台月。独倚阑干情惨切。此恨与谁说。风马儿那更黄昏时节。花飞也。点点似离人泪血。
短拍
作者：散曲
朝代：明
体裁：曲

红蓼滩头，红蓼滩头，白蘋岸侧，曲湾湾水绕人家。还自赴京华。怎诉得许多般潇洒。异日图将此景，俺直待归去凤池誇。
秋夜月
作者：散曲
朝代：明
体裁：曲

思饯行。亲把香醪赠。一曲琵琶阳关令。春衫泪湿君曾揾。翻成做画饼。似银瓶坠井。
系梧桐
作者：散曲
朝代：明
体裁：曲

梧叶飘，金风劲。渐渐害相思，落入在深深井。一日一日，夜长难挨孤枕。懒上危楼，望不见我情人。未必薄情，与奴心相应。知他在那里，那里贪欢宴饮。
红叶儿
作者：散曲
朝代：明
体裁：曲

泪滴湿残妆面。和风吹柳绵。静悄悄独宿在閒庭院。怕春寒门半掩。金钗儿划损在绿苔前。今朝去，甚时旋。何年月日，得见俺这情人面。空教奴倚危楼，跌脚埋怨天。天。月圆人未圆。
绣停针
作者：散曲
朝代：明
体裁：曲

荡起商飙。金井梧桐叶渐雕。几番雨过凉天道。迤逦把扇儿慵摇。顿觉的纱幮似水，风流处可喜娘妖娆。耳边低道今宵好。今宵纨扇且停摇。凉似夜来多少。
绣带宜春
作者：散曲
朝代：明
体裁：曲

绣带儿幽窗下沈吟半晌。追思俏的娇娘。娉婷态不弱似莺莺，妖娆处可比双双。非奖。宜春令最堪誇他性格儿温柔，难描他身材儿生得停当。说不尽风流可喜，万般模样。
绣带引
作者：散曲
朝代：明
体裁：曲

绣带儿蓦忽地双眉顿锁。层层垒个愁窝。心苗内种得恩深，春丝里惹得情多。蹉跎。太师引萍踪两下难定妥。脚根线恐他失蹉。都历过从前折磨。非容易如今风不扬波。
罗江怨
作者：散曲
朝代：明
体裁：曲

香罗带恹恹病渐浓。谁来和哄。春思夏感秋又冬。满怀心事诉与天公。也，一江风天有何私，不把我恩情送。恩多也是空。情多也是空。都做了南柯梦。
罗袍歌
作者：散曲
朝代：明
体裁：曲

皂罗袍墙外趷的趷蹬。是谁家公子，策马闲行。金丸花下打流莺。偷香手段元端正。排歌君无意，妾有情。隔墙空自眼睁睁。看不见，愁转增。夕阳挥泪杜鹃声。
花药阑
作者：散曲
朝代：明
体裁：曲

新绿池边。猛拍阑干。心事向谁宣。花也无言，蝶也无言，离恨满怀萦牵。恨东君不解留去客，叹舞红飘粉飞绵。景依然。事依然。悄然不见俺的郎面换头。嗟怨。自古风流误少年。那堪值暮春天。生怕黄昏，难挨黄昏，独自闷不成欢。换宝香薰被谁共宿，叹长夜枕冷衾寒。你孤眠。我孤眠。只除魂里梦里相见。
西河柳
作者：散曲
朝代：明
体裁：曲

体态娇。情性好。说来的话儿且是答应的巧。各统门庭不上交。曾将烈火烧。多将恶水浇。恐怕墙花路柳惹得蜂蝶闹。做一个阑干与他遮护了。果然道是小生标。倩一个媒人来下锹。
解三酲
作者：散曲
朝代：明
体裁：曲

待写下满怀愁闷。更说与外人不信。回文锦图织不尽。空诉与断肠人。几番待撇寻思别事因。争奈一夜欢娱百夜恩。今番病。非因害酒，只为伤春换头。海棠娇等閒憔悴损。又不见当时花下人。东风不管离人恨。苦吹散楚台云。如痴似醉悠悠劳梦魂。恨不得一上青山立化身。今番病。非因害酒，只为伤春。
解酲望乡
作者：散曲
朝代：明
体裁：曲

解三酲起金风透帘入幌。井梧飘露华清爽。庭前桂子香飘荡。正风雨近重阳。羞把黄花乱插乌纱侧，端的是勾引西风入鬓旁。望吾乡三秋景，宜共赏。休负了龙山上。
豆叶黄
作者：散曲
朝代：明
体裁：曲

叹嗟。欢娱事能几些。痛切。相思病无了绝。朋友每知疼热。负心的早回宁贴。待舍。想著你娇模样，教我怎生样舍。待撇。想著你至诚心，教我怎生样撇。
豆叶黄
作者：散曲
朝代：明
体裁：曲

待学。陶彭泽懒折腰。待学。张孟谈辞朝。待学。载西施范蠡逃。待学。张志和笔床茶灶。待学。严子陵七里滩垂钓。待学。东陵侯把名利抛。
赚
作者：散曲
朝代：明
体裁：曲

行李都办。早登程去心如箭。休苦留恋。渐觉江天红日晚。欲临行又孜孜的觑著，心儿里窨约，教人怎不埋冤。黯然分散。恁时两处销魂。闷萦方寸。
赤马儿
作者：散曲
朝代：明
体裁：曲

数剪孤檠。幽阑独凭。听得几声离群雁，呀呀飞过沙汀。山寺送来几声金磬。人烟寂静。那时许多清冷。那时许多清冷接调。携琴再整。流水泠泠。高山绝顶。个中名利羽毛轻。个中名利羽毛轻。智者何劳弦上声。那时许多清冷。那时许多清冷。
越恁好
作者：散曲
朝代：明
体裁：曲

闹花深处，闹花深处，滴溜溜酒旆招。牡丹亭左侧，寻女伴，斗百草。翠巍巍柳条。翠巍巍柳条。见忒楞楞晓莺儿，飞过树梢。扑簌簌落红，舞翩翻粉蝶儿，飞过画桥。一年景，四季中，惟有春光好。向花前畅饮，月下欢笑。
醉宜春
作者：散曲
朝代：明
体裁：曲

醉太平知么。闲身未老，为伤离怨别，无奈卿何。珠流泪颗。填得满欲海情河。差讹。谁言水尽欲飞鹅。宜春令管成就鸳鸯则个。好待枝头连理，那时结果。
醉归花月渡
作者：散曲
朝代：明
体裁：曲

醉扶归见人未语先多韵。偎人密坐态偏温。琼树亭亭出风尘。顿教千树春姿尽。四时花逡巡。镫前酒筹相与亲。风前舞衫香泽闻。摊破月儿高道不消魂。眉峰里自难隐。若不是东君在，险撞入莺花阵渡江云。管甚银烛催归玉漏频。但只恐回身欲化云。
金钱花
作者：散曲
朝代：明
体裁：曲

想你掩耳偷铃。为你缄口如瓶。待他归后细论评。夫妻拆，雁同群。欢会事，凤和鸣。
锁窗绣
作者：散曲
朝代：明
体裁：曲

锁窗寒送得人特地风魔。废寝忘餐只为他。漏风声又恐，打破砂锅。云帆雾桨时或相左。愿卿卿紧持心舵。绣衣郎又何须论分离会合。又何须论分离会合。
锦庭乐
作者：散曲
朝代：明
体裁：曲

锦缠道劣冤家，自离家不觉数朝。割舍把奴抛。冷清清房栊静悄。满庭芳多应是在章台恋红裙，共饮香醪。他趁著良辰欢笑。我误了青春年少。普天乐这凄凉怎熬。不由人渐觉心痒难挠。
锦法经
作者：散曲
朝代：明
体裁：曲

身又慵。心又慵。身心不放松。绣枕罗衾与谁共。芳心冗冗。閒情种种。又添上弄秋波，两眼春愁重。恨锁眉峰。将一星星泪血，都流得我脸儿红。
长拍
作者：散曲
朝代：明
体裁：曲

叠叠离情，叠叠离情，重重幽恨，羁旅怎生禁架。家乡遥远，楚水汹涌，阔迢遥去程无涯。斜日映红霞。望水村深处，酒旗高挂。浅水滩头有鹭立，枯树上噪寒鸦。来往橹声咿哑。正野塘水涨，浪激汀沙。
闹樊楼
作者：散曲
朝代：明
体裁：曲

阳关数曲宫商别。凤箫声断，楚台程涉。雾锁黄金阙。梦绕秦楼月。侧楞争弦断，扑通的瓶坠簪折。咭丁当把菱花镜碎跌。
集贤听黄莺
作者：散曲
朝代：明
体裁：曲

集贤宾殷勤把酒多志诚。劝东君须要长情。明岁重来期已订。倒不如就此留停。同欢共庆。免秋到碧梧金井。黄莺儿枉丁宁。留春不住，相送过洛阳城。
集贤宾
作者：散曲
朝代：明
体裁：曲

西风桂子香韵幽。奈虚度中秋。明月无情窥户牖。听寒蛩声满床头。空房自守。暗数尽谯楼更漏。如病酒。这滋味那人知否。
香归罗袖
作者：散曲
朝代：明
体裁：曲

桂枝香头花缰柳锁。脂堆粉垛。这筹儿二十年来，占断了鹘伶窠座。点芳菲万朵。点芳菲万朵。樱桃千颗。鸳鸯宿债，办完么皂罗袍中。解元发尽恁风魔。河阳差遣犹难躲。东墙掷果。西邻掷梭。桂枝香尾知道是花星照，花星有许多。
香遍满
作者：散曲
朝代：明
体裁：曲

鸾凤同聘。寻思那人不志诚。谁信今番心不定。顿将人薄幸。可怜无限情。一似纸样轻。把往事空思省。
马鞍儿
作者：散曲
朝代：明
体裁：曲

雁儿雁儿，只在天边厢叫。叫得奴家心内焦。番来覆去睡不著。好著我伤怀抱。买一炷好香烧。负心的你不来呵，我咒得你热肉跳。
鹅鸭满渡船
作者：散曲
朝代：明
体裁：曲

钓鱼舟，随浪滚。只见傍水人家户半扃。时间天渐暝。时间天渐暝。只见边城戍鼓暮猿啼，教人越添愁闷。芦苇岸，蓼花汀。能解闲行有几人。正是浪鸥眠未稳。只见水云深处，澄波数点，兀的不是野岸渔镫。
黄莺儿
作者：散曲
朝代：明
体裁：曲

霜降水痕收。迅池塘，已暮秋。满城风雨还重九。白衣人送酒。乌纱帽恋头。思忆那人一似黄花瘦。强登楼。云山满目，遮不断许多愁。
黄莺学画眉
作者：散曲
朝代：明
体裁：曲

黄莺儿无语自思量。倚危楼，多半晌。百忙中算不了风流帐。盼情人那厢。一回家暗伤。看看瘦损娇模样。画眉序恨郎。似这等心狂荡。怎能彀地久天长。
黄莺带一封
作者：散曲
朝代：明
体裁：曲

黄莺儿回首闷无凭。托香腮，泪暗倾。看雕梁双燕言相并。这厢儿几声。那厢儿数声。他把春情说尽教我难回应。一封书冷清清。倚帏屏。交颈鸳鸯绣不成。
黄莺穿皂罗
作者：散曲
朝代：明
体裁：曲

黄莺儿绿水涨春潮。见渔翁，登钓桡。悠悠笛弄无腔调。愁肠转焦。离魂暗消。青衫泪湿啼痕绕。皂罗袍和风迟日，江山画描。绯桃红杏，园林火烧。韶光虽好人空老。
黄龙醉太平
作者：散曲
朝代：明
体裁：曲

降黄龙换头相当。月下星前，吐胆倾心，把誓盟深讲。行思坐想。望尽老今生，同效鸾凰。醉太平谁想。蓦然平地浪波生，始信道祸从天降。雾迷云障。被鸨母苦死，打散鸳鸯。
黄钟赚
作者：散曲集传奇名
朝代：明
体裁：曲

昔有朱文。太平钱鬼为缔姻。陈辛可悯。失妻苦为经梅岭。君须听。鬼法师风流道迪，鬼媒人是报恩云卿。开封府，神奴儿幼小为厉魂。为逢何正。前腔郑将军红白蜘蛛，功名遂共登蓬瀛。陈留李宝。银猫智伏鏖天神。相思病。凤凰坡越娘背镫。王家府倩女离魂。游春景。绣鞋儿范四郎成契姻。显灵通圣。
闻筝诗
作者：文休承
朝代：明

泠泠寒玉泻秦筝，片片清声似断冰。一曲浑疑李凭在，不知秋旅是金陵。
入洋县道中
作者：文冈
朝代：明
体裁：七言律诗

玉册遥瞻太白岭，赤书近渡小龙溪。偶舒望眼便开豁，况觉征轺离险跻。沃野平平千里去，金城历历四山齐。閒情更羡村居美，春绿池塘水满堤。
柔远驿
作者：文冈
朝代：明
体裁：五言排律

朵兰接古戍，雄镇望姑藏。石合平途乱，溪分阔野长。山光遥黯淡，云气薄苍茫。驻马投前驿，听莺忆上阳。果陈红碧饭，茶煮麦椒汤。六月峰凝雪，三时气带霜。林稀无众鸟，夏半少群芳。随地驰春幰，殊方任冷肠。兰山路尚远，榆塞地尤荒。长剑崆峒倚，芒寒天外光。
过六盘山遇雨
作者：文冈
朝代：明
体裁：古风

出城路如砥，过涧山若倚。微雨凌清晨，草间流瀰瀰。翠岭排空开，蓝舆驾山起。举头看导骑，先入烟雾里。石路转委蛇，危壁登峛崺。白云入衣袖，玉垆香烟比。下视万寻壑，茫茫海无涘。我欲寻仙灵，岩洞遥瞻企。应有遁迹人，餐霞高结轨。俯视巢许流，乘轩便脱屣。
过环珠水神庙
作者：文冈
朝代：明
体裁：五言律诗

路转黄金峡，江流碧玉环。舟回九十里，人避百重湾。峰屋如仙阁，人家近阆山。欲寻羽客话，云锁洞门閒。
七夕
作者：文嘉
朝代：明
体裁：七言律诗

七夕年年乞巧同，纷纷祈请走儿童。中宵白气谁能辨，万古牵牛肯向东。树外綵楼云缥缈，庭前瓜果月朦胧。老儒不用蛛丝喜，抱拙携尊醉晚风。
与友人钓鱼
作者：文嘉
朝代：明

旷野烦襟豁，青天素月流。不因同二阮，那复此奇游。磐石偶余契，丝纶亦漫投。平生钓竿兴，随地可消忧。
与友人钓鱼
作者：文嘉
朝代：明
体裁：五言律诗

旷野烦襟豁，青天素月流。不因同二阮，那复此奇游。磐石偶余契，丝纶亦漫投。平生钓竿兴，随地可销忧。
与子元长卿月下访道园上人坐月白斋
作者：文嘉
朝代：明
体裁：五言律诗

乘兴叩禅关，萧然水竹閒。路危应九折，屋住只三间。斋白月悬镜，花明菊破颜。茶香解留客，深夜不知还。
与子元长卿月下访道园上人坐月白斋
作者：文嘉
朝代：明

乘兴扣禅关，萧然水竹閒。路危应九折，屋住只三间。斋白月悬镜，花明菊破颜。茶香解留客，深夜不知还。
两亭
作者：文嘉
朝代：明
体裁：古风

两亭渺何许，乃在西湖滨。昔人虽巳远，亭名今尚新。望湖莽烟水，白鹤开嶙峋。君能仰遗躅，吊古披荆榛。慷慨怀往士，高风薄秋旻。躬为两亭主，揖让烟霞身。谁敢攀逸驾，聊用追芳尘。
严子陵钓台
作者：文嘉
朝代：明

崔嵬绝壁映江开，落日停舟上钓台。清节巳看垂万古，客星何意动三台。林间冉冉青松满，烟际飞飞白鸟来。莫向风前倍增感，古今名迹几苍苔。
乐野
作者：文嘉
朝代：明

吾慕乐野子，萧然与世违。青林玩流水，白板掩柴扉。雨过知花落，风晴看鸟飞。閒来锄菜甲，为采北山薇。
乐野
作者：文嘉
朝代：明
体裁：五言律诗

吾慕乐野子，萧然与世违。青林玩流水，白板掩柴扉。雨过知花落，风晴看鸟飞。閒来锄菜甲，胜采北山薇。
九日游胜感寺访月寮上人
作者：文嘉
朝代：明
体裁：七言律诗

九月九日胜感寺，载酒携琴访远公。古柏参天气萧爽，疏林摇日乱青红。山河指点风烟异，云物登临感慨同。予亦佳名爱重九，只无述作继陶翁。
五湖
作者：文嘉
朝代：明
体裁：五言律诗

浪接五湖天，澄波凝紫烟。蒹葭明远溆，鸥鸟下平川。吟玩天随句，虚无范蠡船。一樽消日月，彷佛御蓬仙。
今日歌
作者：文嘉
朝代：明
体裁：古风

今日复今日，今日何其少。今日又不为，此事何时了。人生百年几今日，今日不为真可惜。若言姑待明朝至，明朝又有明朝事。为君聊赋今日诗，努力请从今日始。
今日歌
作者：文嘉
朝代：明
体裁：诗

今日复今日，今日何其少！
今日又不为，此事何时了？
人生百年几今日，今日不为真可惜！
若言姑待明朝至，明朝又有明朝事。
为君聊赋《今日诗》，努力请从今日始！
今日歌
作者：文嘉
朝代：明

今日复今日，今日何其少！
今日又不为，此事何时了？
人生百年几今日，今日不为真可惜！
若言姑待明朝至，明朝又有明朝事。
为君聊赋今日诗，努力请从今日始。
兰亭
作者：文嘉
朝代：明
体裁：五言律诗

曲水兰亭宴，风光属暮春。岂惟酬胜赏，聊用乐嘉宾。酒罚杯无算，书成笔有神。翻怜金谷会，回首迹俱陈。
兰花
作者：文嘉
朝代：明

奕奕幽兰傍砌栽，紫茎绿叶向春开。晚晴庭院微风发，忽送清香度竹来。
初归志喜
作者：文嘉
朝代：明
体裁：七言律诗

归来三径未全荒，拂拭重开旧草堂。棐几净揩明似镜，研池新浴灿生光。客来亲戚情多悦，老去诗篇意未忘。莫道归迟迟亦好，犹胜终老滞他乡。
初归志喜
作者：文嘉
朝代：明

归来三径未全荒，拂拭重开旧草堂。棐几净揩明似镜，砚池新浴灿生光。客来亲戚情多悦，老去诗篇意不忘。莫道归迟迟亦好，犹胜终老滞他乡。
华补庵服阕北上分得春草自应知
作者：文嘉
朝代：明

春草自应知，春风送客时。可堪南浦恨，愁咏北征诗。水远花飞急，天长雁去迟。迢迢江汉意，芳杜不胜思。
南岩
作者：文嘉
朝代：明

幽人北筑碧山下，草堂正傍南岩开。烟霞时从几间落，云气每向窗中来。倏然东篱采莲去，倦矣西涧携书回。何当日暮一矫首，芙蓉削去高崔嵬。
南岩
作者：文嘉
朝代：明
体裁：七言律诗

幽人北筑碧山下，草堂正傍南岩开。烟霞时从几间落，云气每向窗中来。倏然东篱采菊去，倦矣西涧携书回。何当日暮一矫首，芙蓉削去高崔嵬。
南溪
作者：文嘉
朝代：明
体裁：古风

溪南有茅屋，日日面溪流。有时倚槛观白鸥，白鸥飞处青山秋。不妨坐钓垂直钩，徜徉泉石忘吾忧。
同许仲贻赵鹭洲王同桥秦淮秋泛之作
作者：文嘉
朝代：明
体裁：七言律诗

秦淮水色湛冰壶，共泛扁舟入渚蒲。山绕石城天堑远，江涵秋影地维孤。谁闻沙上歌商女，每向波间忆壮图。烂醉笙歌掉头去，汀禽沙鸟漫相呼。
后溪
作者：文嘉
朝代：明
体裁：五言律诗

卜筑清溪后，依然水竹间。临流看泛泛，隔屋听潺潺。村市小桥接，危楼暮岭环。红尘元不到，不用掩柴关。
和吴射阳帝京乐
作者：文嘉
朝代：明
体裁：七言律诗

秣陵自昔好秋光，风落天芬满路香。云月家家摇彩笔，烟花处处斗红妆。画舡竞泛秦淮水，宝马争驰蹴鞠场。莫道近来彫敝也，笙歌日日醉重阳。
和吴射阳帝京乐
作者：文嘉
朝代：明

秣陵自昔好秋光，风落天芬满路香。云月家家摇彩笔，烟花处处斗红妆。画船竞泛秦淮水，宝马争驰蹴鞠场。莫道近来彫敝甚，笙歌日日醉重阳。
和唐子畏韵
作者：文嘉
朝代：明
体裁：古风

我昔曾过桃花庵，庵中常遇桃花仙。吟诗写画茅茨下，留客时时费酒钱。诗成每向壁间写，酒醉常来榻上眠。春风回首今几岁，屈指经过五十年。人生万事何足问，但愿有酒常花前。世人妄想慕富贵，不知富贵多前缘。穷通得丧固有命，贫富寿夭皆由天。谁云富贵劳且忙，贫贱驱驰亦不閒。高车驷马衣服鲜，奔走红尘袜履穿。若要心閒衣食足，惟有归耕百亩田。
咏赵雪林灯带
作者：文嘉
朝代：明

细剪冰纨叠浪轻，萦丝缭绕雪英英。霜凝云母瑶花乱，水浸玻璃玉片平。白燕舞风怜缟袂，素娥乘月抚银筝。瑶台此夜真如到，不向龙宫梦水晶。
善权洞
作者：文嘉
朝代：明
体裁：七言律诗

石室山人去不返，亭亭一柱玉当门。飞流实听雷霆斗，怪石虚疑虎豹蹲。梁帝斗坛荒草积，十仙题字古苔昏。闻道潜通三万里，几时骑鹿看真源。
善权洞
作者：文嘉
朝代：明

石室山人去不返，亭亭一柱玉当门。飞流恍听雷霆斗，怪石虚惊虎豹蹲。梁帝斗坛荒草积，十仙题字古苔昏。闻道潜通三万里，几时骑鹿看真源。
夜渡湘水
作者：文嘉
朝代：明

潇湘一望白云长，梧叶苍山似故乡。月色满空间夜漏，渔歌几处彻秋霜。
夜渡湘水
作者：文嘉
朝代：明
体裁：七言绝句

潇湘一望白云长，梧叶苍山似故乡。月色满空闻夜漏，渔歌几处彻秋霜。
天池
作者：文嘉
朝代：明
体裁：七言律诗

天池之山今始到，仰首忽见莲花峰。池水潺湲泻琴筑，石壁巀嶪开芙蓉。春畴连延麦初熟，暮岭回合烟巳重。肩舆催予下山去，悔不此地巢云松。
天泉
作者：文嘉
朝代：明
体裁：七言绝句

谁见黄河天上来，黄山一派接蓬莱。飞流直下三千丈，倒捲银潢雪水回。
奉次伯起有怀之作
作者：文嘉
朝代：明
体裁：七言律诗

春山隐隐澹脩眉，绰约丰姿冰雪肌。声度曲中杨柳恨，行移月下牡丹枝。绝怜公子频中酒，况复萧娘最爱诗。别后惊魂殊不定，可堪连夕雨丝丝。
奉次伯起有怀之作
作者：文嘉
朝代：明

春山隐隐澹脩眉，绰约丰姿映雪肌。声度曲中杨柳恨，行移月下牡丹枝。绝怜公子频中酒，况复萧娘最爱诗。别后惊魂殊不定，可堪连夕雨丝丝。
娄江
作者：文嘉
朝代：明

娄江流水渺苍烟，无限晴波满目前。冉冉时看鸥鹭下，悠悠疑与海天连。风涛随处喧行客，舟楫还能济巨川。我欲因君泛溟渤，乘槎直到女牛边。
寄吴半溪
作者：文嘉
朝代：明
体裁：七言律诗

荆溪溪上碧烟虚，最爱吴髯水竹居。半亩清池堪引钓，一窗疏影碍临书。每因月出常穿径，几为花开小住车。回首风烟秋欲暮，题诗问讯近何如。
寄吴半溪
作者：文嘉
朝代：明

荆溪溪上碧烟虚，最爱吴髯水竹居。半亩清池堪引钓，一窗疏影碍临书。每因月出常穿径，几为花开少住车。回首风烟秋欲暮，题诗问讯近何如。
寒山寺
作者：文嘉
朝代：明
体裁：五言律诗

春寻古寺幽，相与话前修。名岂寒山得，诗曾张继留。楼钟虚夕照，桥影急河流。尚怪石龙柱，挐云势未休。
寒山寺
作者：文嘉
朝代：明

春寻古寺幽，相与话前脩。名岂寒山得，诗曾张继留。楼钟虚夕照，桥影急河流。尚怪石龙柱，拿云势未休。
寺夜子庸有怀戏与联句
作者：文嘉
朝代：明
体裁：七言绝句

月明古寺巳黄昏，孤笛声传自远村。忆得玉人笼翠袖，秋城西畔倚閒门。
小斋兰花忽开并蒂幼于有诗漫尔次韵书去索笑非以角胜也
作者：文嘉
朝代：明
体裁：七言律诗

久知无喜到贫斋，底事幽兰并蒂开。岂有芳馨结良友，端怜契分及凡材。差差碧叶同心出，冉冉清香两凤来。回首湘江隔烟雾，楚歌何事尚馀哀。
尹阳草堂
作者：文嘉
朝代：明
体裁：五言律诗

卜筑尹阳下，躬耕非所嗟。风烟元水竹，鸡犬自桑麻。波引太湖近，桥横宝带斜。扁舟吾数到，不及尔为家。
山斋
作者：文嘉
朝代：明

山斋雨坐漫焚香，几净窗明竹树凉。午睡起来无一事，自磨残墨写潇湘。
山斋二首·其一
作者：文嘉
朝代：明
体裁：七言绝句

山斋雨坐漫焚香，几净窗明竹树凉。午睡起来无一事，自翻残墨写潇湘。
山斋二首·其二
作者：文嘉
朝代：明
体裁：七言绝句

扫地焚香闭阁眠，簟纹如水涨浮烟。客来梦觉知何处，挂起西窗浪接天。
岘山怀友
作者：文嘉
朝代：明

暮春三月鸟关关，乘兴来登湖上山。碧浪差差浮翠蔼，红楼隐隐结苍鬟。巳无莲宇荒筠外，犹有洼樽蔓草间。莫讶临风倍惆怅，故人何在独跻攀。
岘山怀友
作者：文嘉
朝代：明
体裁：七言律诗

暮春三月鸟关关，乘兴来登湖上山。碧浪差差浮翠霭，道场隐隐结苍鬟。巳无莲宇荒筠外，犹有洼樽蔓草间。莫讶临风倍惆怅，故人何在独跻攀。
岳阳楼
作者：文嘉
朝代：明
体裁：七言律诗

突兀高城俯碧流，城头缥缈接飞楼。坐看汶泗双波合，隐见龟凫叠嶂浮。贺监清真应不泯，谪仙诗律若为酬。凭阑无限怀贤意，目送孤鸿度远洲。
己酉冬夜同大侄宿夷亭舟中有怀幼于
作者：文嘉
朝代：明
体裁：五言律诗

卧稳舟如屋，更长夜似年。怀人闻过雁，烧烛检新篇。犬吠疏篱外，潮生曲港前。相携阿咸在，听雨得同眠。
张公洞
作者：文嘉
朝代：明

福地真传霹雳开，仰空虚窦看崔嵬。千盘磴道穿深黑，万古仇池接往来。颇怪洞中常见日，翻从地底一登台。耸身忽自厓间出，回首仙源怅草莱。
彭思庵绝粒百馀日矣兹将登岳阳楼过吴言别题此为赠
作者：文嘉
朝代：明
体裁：七言律诗

羡君绝粒事清修，袖拂红尘隘九州。东泛巳轻扬子渡，南行期上岳阳楼。逍遥欲弃人间世，浪迹真成汗漫游。我亦采真元有意，相携何日到瀛洲。
彭思庵绝粒百馀日矣兹将登岳阳楼过吴言别题此为赠
作者：文嘉
朝代：明

羡君绝粒事清脩，袖拂红尘隘九州。东泛巳轻杨子渡，南行期上岳阳楼。逍遥欲弃人间世，浪迹真成汗漫游。我亦采真元有意，相携何日到瀛洲。
快阁
作者：文嘉
朝代：明
体裁：七言绝句

泰和快阁初登处，极目江流树外平。记得涪翁当日语，澄江一道月分明。
成化间海南进红鹦鹉石田先生见而图之近予友顾君亦于海南得二翼朱衣翠裳观者惊叹惜不能置之上方耳昔昌黎感二鸟而作赋予又叹斯鸟之不遭也
作者：文嘉
朝代：明
体裁：七言绝句

何处珍禽系碧笼，绿衣今巳换腥红。圣王方重禽荒戒，零落朱衣野草中。
无题
作者：文嘉
朝代：明

月明庭院已昏黄，团扇风轻夜渐凉。自折花枝调鹦鹉，不知金殿锁鸳鸯。
无题
作者：文嘉
朝代：明

桂枝风冷夜悠悠，皓月呈空五彩流。莫怪停砧不能寐，从来闺阁怕逢秋。
无题·其一
作者：文嘉
朝代：明
体裁：七言绝句

白罗轻扇映芭蕉，翠带无风也自飘。一段愁心付江水，鱼书欲寄恨迢迢。
无题·其七
作者：文嘉
朝代：明
体裁：七言绝句

瑶编曾览梅妃传，素箑新窥点頞图。不似孤山浑寂寞，横斜疏影照西湖。
无题·其三
作者：文嘉
朝代：明
体裁：七言绝句

桂枝风冷夜悠悠，皓月呈空五采流。莫怪停砧不能寐，从来闺阁怕逢秋。
无题·其二
作者：文嘉
朝代：明
体裁：七言绝句

月明庭院巳昏黄，团扇风轻夜渐凉。自折花枝调鹦鹉，不知金殿锁鸳鸯。
无题·其五
作者：文嘉
朝代：明
体裁：七言绝句

春寒恻恻理宫妆，双燕归来绕画梁。风暖昼閒人不到，碧桃花下舞霓裳。
无题·其六
作者：文嘉
朝代：明
体裁：七言绝句

赤阑桥下水悠悠，绿树层阴径草幽。不是西施弄飘戏，爱将娇影照清流。
无题·其四
作者：文嘉
朝代：明
体裁：七言绝句

宫树轻霜叶叶丹，御沟沉水自漫漫。一从韩媛题诗后，时有行人立马看。
明日
作者：文嘉
朝代：明
体裁：古风

明日复明日，明日何其多。日日待明日，万事成蹉跎。世人皆被明日累，明日无穷老将至。晨昏滚滚水东流，今古悠悠日西坠。百年明日能几何，请君听我明日歌。
明日歌
作者：文嘉
朝代：明

明日复明日，明日何其多。日日待明日，万事成蹉跎。世人皆被明日累，明日无穷老将至。晨昏滚滚水流东，今古悠悠日西坠。百年明日能几何？请君听我明日歌。
春雨忆孔加
作者：文嘉
朝代：明
体裁：古风

濛濛细雨集，洗涤此幽林。虚馆绝尘想，缅焉怀同音。绿草巳盈砌，芳醑聊自斟。欲往限南北，褰裳畏泥深。人生岂有涯，欢会当及今。无由写耿抱，抚事独沉吟。
春雨忆孔加
作者：文嘉
朝代：明

濛濛细雨集，洗涤此幽林。虚馆绝尘想，缅然怀同音。绿草巳盈砌，芳醑聊自斟。欲往限南北，褰裳畏泥深。人生岂有涯，欢会当及今。无由写耿抱，抚事独沉吟。
昨日歌
作者：文嘉
朝代：明
体裁：诗

昨日复昨日，昨日何其好？
昨日之功绩，今日何不为？
今日空想昨日事，今日之空变昨日。
若知今日空欢喜，昨日何不平常事？
多做一些平常事，胜过成功只一日。
莫把昨日当今日，昨日只能为昨日！
暮相思
作者：文嘉
朝代：明
体裁：五言绝句

暮归月在庭，庭花巳渐发。不见月中人，怅望花间月。
月夜同友人登盘门城
作者：文嘉
朝代：明
体裁：七言律诗

盘关自昔雄吴郡，与客携壶次第行。孤塔岧峣撑碧汉，万山回合绕秋城。河流急映星初见，云树依微月倍明。取醉但酬今夕兴，升沉莫问古今情。
月夜同友人登盘门城
作者：文嘉
朝代：明

盘关自昔雄吴郡，与客携壶次第行。孤塔岧峣撑碧汉，万山回合绕秋城。河流隐映星初见，云树依微月倍明。取醉但酬今夕兴，升沈莫问古今情。
望庐山
作者：文嘉
朝代：明
体裁：七言律诗

长夏舣舟谢子港，正见庐山水面横。隐隐香垆浮紫翠，茫茫彭蠡荡虚明。云烟谁辨东西寺，道路空悬去住情。三日舡头看不厌，兹游真足冠平生。
望庐山
作者：文嘉
朝代：明

长夏舣舟谢子港，正见庐山水面横。隐隐香垆浮紫翠，茫茫彭蠡荡虚明。云烟谁辨东西寺，道路空悬去住情。三日船头看不尽，兹游真足冠平生。
木犀
作者：文嘉
朝代：明

黄金官阙郁嵯峨，万斛清芬散绮罗。吴下高枝原有种，天香莫怪属君多。
木笔
作者：文嘉
朝代：明
体裁：五言绝句

紫艳吐朝霞，书空咄岁华。何当簪尔去，日日草黄麻。
杂题
作者：文嘉
朝代：明

空江木落思悠悠，闲傍蒹葭弄小舟。一段清光君独占，底须回首羡轻鸥。
杂题·其一
作者：文嘉
朝代：明
体裁：七言绝句

空江木落思悠悠，閒傍蒹葭弄小舟。一段清光君独占，底须回首羡轻鸥。
杂题·其三
作者：文嘉
朝代：明
体裁：七言绝句

品泉嗜水陆鸿渐，墨妙笔精王右军。烹茶写帖关幽兴，日暮看云怀二君。
杂题·其二
作者：文嘉
朝代：明
体裁：七言绝句

跨马出郊春尚寒，飞流千尺下清湍。赤栏桥在垂杨外，付与幽人尽日看。
杂题·其四
作者：文嘉
朝代：明
体裁：七言绝句

岩壑层层生紫烟，飞泉曲曲下晴川。孤琴独抱何须鼓，流水高山在目前。
杏花
作者：文嘉
朝代：明

三月曲江微雨乾，东风一日遍长安。围烟簇粉春如海，总待新郎马上看。
杜鹃花盛开友人携酒赏之赋此
作者：文嘉
朝代：明
体裁：七言律诗

归来堂上烂霞明，十尺杜鹃开午晴。蜂蝶寻芳入朱户，美人侵晓摘繁英。使君已讶瓯东种，逸士空谈闽峤名。喜见南邻携榼至，围花倾酒倍多情。
桃源图
作者：文嘉
朝代：明
体裁：七言绝句

偶然避世住深山，不道携家便不还。却怪渔郎太多事，又传图画到人间。
桃源图
作者：文嘉
朝代：明

偶然避世住青山，不道移家便不还。却怪渔郎太多事，又传图画到人间。
桐山
作者：文嘉
朝代：明
体裁：五言律诗

卜筑桐山下，萧然一径深。门开苍雾合，窗锁绿云阴。风至洗尘意，月寒清道心。蹇予思独往，石上鼓瑶琴。
梅林渡
作者：文嘉
朝代：明
体裁：七言绝句

梅林渡口几频过，水面曾看利涉多。万树瑶华千尺浪，隔江山水郁嵯峨。
次孔加韵赠田金吾
作者：文嘉
朝代：明
体裁：五言律诗

京兆田都尉，青山早拂衣。诗成惟自咏，集罢巳忘机。案几频开画，风烟半掩扉。空庭见黄叶，犹自一山飞。
次张伯起韵
作者：文嘉
朝代：明

偶向溪边共系舟，风烟随地得同游。云开图画千山秀，雨歇铜棺五月秋。踪迹飘摇疑梗漫，罨坤浩荡与身浮。莫言樽酒论文事，煮茗焚香事更幽。
次张伯起韵
作者：文嘉
朝代：明
体裁：七言律诗

偶向溪边共系舟，风烟随地得同游。云开罨画千山秀，雨歇铜棺五月秋。踪迹飘摇疑梗漫，乾坤浩荡与身浮。莫言樽酒论文事，煮茗焚香事更幽。
次钱叔宝韵题凤山扇
作者：文嘉
朝代：明
体裁：五言律诗

绿柳差差长，夭桃故故飞。燕翻波共掠，鸳宿渚同依。风外荻芽乱，沙边云影稀。吴娃莫荡桨，溅水湿红衣。
毕潭
作者：文嘉
朝代：明
体裁：七言律诗

毕泽潭边我屡过，风烟近日复如何。曾携艇子狎鸥鹭，每忆汀洲足芰荷。主人况是陆鲁望，爱客能为渔父歌。沙明水碧无由往，羡尔全家住薜萝。
毗陵道中
作者：文嘉
朝代：明
体裁：五言律诗

暂弭毗陵楫，来寻隐者居。门前一池水，案上数函书。画就云生壁，诗成月在渠。盘餐莫兼味，聊为摘园蔬。
水逢故人
作者：文嘉
朝代：明
体裁：五言律诗

萍逢得故友，水宿感烟波。笛起关山弄，杯停子夜歌。竹深防卧虎，江近有鸣鼍。兴剧浑无寐，翻嫌月色多。
泛长荡
作者：文嘉
朝代：明
体裁：五言律诗

孤舟穿苇去，冰薄动寒沙。水鸟时集树，饥羊晚到家。浮游波上梗，飘泊浪中花。惟有青山色，依然一道斜。
泛长荡
作者：文嘉
朝代：明

孤舟穿苇去，水薄动寒沙。水鸟时集树，村羊晚到家。浮游波上梗，飘泊浪中花。惟有青山色，依然一道斜。
清湖洲
作者：文嘉
朝代：明

清湖洲上草痕青，沙水流成八字形。万古波涛终不改，舟人指点说寒汀。
清湖洲
作者：文嘉
朝代：明
体裁：七言绝句

清湖洲上草痕青，沙水流成文字形。万古波涛终不改，舟人指点说寒汀。
渡太湖
作者：文嘉
朝代：明
体裁：七言律诗

九秋霜净冷菰蒲，落日扁舟渡太湖。震泽波涛看底定，三江风浪接虚无。乱山点点浮苍玉，远雁双双下绿芜。虾菜几时归范蠡，眼中披豁见雄图。
湘江有怀
作者：文嘉
朝代：明

湘江湘水深如许，隔岸佳人隔花语。语罢月明秋满天，断续猿声何处所。旅魂夜夜到乡关，觉后相思仍楚山。几番欲买君王棹，愁见湘姬竹上斑。
湘浦闻猿
作者：文嘉
朝代：明
体裁：五言绝句

江阔凄风起，飘飘一舸轻。岭猿斜日里，犹作断肠声。
滕王阁
作者：文嘉
朝代：明

帝子久寂寥，江花自开落。我来读残碑，流云挂虚阁。
灵谷寺
作者：文嘉
朝代：明
体裁：七言律诗

帝京雨过氛埃净，下马来参第一禅。松径入门犹十里，袈裟布地已千年。诸公宝塔金身在，吴伟长廊粉墨全。云气常凝陵寝近，閒看白鹿下苍烟。
灵谷寺
作者：文嘉
朝代：明

帝京雨过氛埃净，下马来参第一禅。松径入门犹十里，袈裟布地巳千年。志公宝塔金身在，道子长廊粉墨全。云气常凝陵寝近，閒看白鹿下苍烟。
病
作者：文嘉
朝代：明
体裁：五言律诗

不谓愁伤肺，能令意少欢。酒杯浑欲废，书卷厌频看。事数惊新变，衰犹著旧冠。壮心零落尽，高枕且加餐。
登巏山绝顶
作者：文嘉
朝代：明
体裁：七言律诗

展游遂上巏山巅，登顿危崖鸟道悬。沃若川原纷旷望，清涟湖水共澄鲜。图经谁辨千年后，往哲空怀百代前。惆怅偶来还即去，无由独往住苍烟。
登瓘山绝顶
作者：文嘉
朝代：明

展游遂上瓘山巅，登顿危崖鸟道悬。沃若川原纷旷望，清涟湖水共澄鲜。图经谁辨千年后，往哲空怀百代前。惆怅偶来还即去，无由独往住苍烟。
白燕
作者：文嘉
朝代：明
体裁：七言律诗

双燕翩然下竹扉，晓檐霜羽弄辉辉。谁言白鸟非玄鸟，肯信乌衣是雪衣。小院风轻迷蝶去，沧江日暮伴鸥归。也知自惜奇毛羽，不向朱门汗漫飞。
白牡丹
作者：文嘉
朝代：明
体裁：五言绝句

浓香遍京洛，幻此水晶盘。承露春风冷，尤宜月下看。
石桥别
作者：文嘉
朝代：明

爱此白石梁，况对桥上月。携手素心人，而于此中别。归来明月还照我，光湿瑶阶露华堕。疏钟不鸣偶回顾，严城层层巳深锁。
石湖八绝次王履吉·其一
作者：文嘉
朝代：明
体裁：七言绝句

范相祠前水接天，越溪庄上柳如烟。石湖尽是青油舫，不数西湖有画船。
石湖八绝次王履吉·其七
作者：文嘉
朝代：明
体裁：七言绝句

村前村后几家住，家家桃杏花如蒸。偶然来上冈头望，鸡犬桑麻似武陵。
石湖八绝次王履吉·其三
作者：文嘉
朝代：明
体裁：七言绝句

拜郊台迥插苍天，茶磨峰高凌紫烟。一线太湖云外见，万家烟火望中悬。
石湖八绝次王履吉·其二
作者：文嘉
朝代：明
体裁：七言绝句

行春桥影卧长虹，落日波摇万顷红。山似蓬莱人似玉，杖藜徐步水晶宫。
石湖八绝次王履吉·其五
作者：文嘉
朝代：明
体裁：七言绝句

澄碧楼高尽面湖，草堂清寂坐虚无。倚阑烟水皆鸥鹭，拂槛松杉总画图。
石湖八绝次王履吉·其八
作者：文嘉
朝代：明
体裁：七言绝句

湖上群山湿翠濛，寺前杨柳绿烟浓。越王台榭千年恨，估客帆樯万里通。
石湖八绝次王履吉·其六
作者：文嘉
朝代：明
体裁：七言绝句

鵁鶄鸂鶒满晴沙，红杏夭桃乱著花。十里湖山开画障，一双小艇载琵琶。
石湖八绝次王履吉·其四
作者：文嘉
朝代：明
体裁：七言绝句

补陀岩下石梁横，醉卧能令万虑醒。亦有苍藤悬日月，只无江峡斗雷霆。
石湖绝句和王履吉
作者：文嘉
朝代：明

鵁鶄鸂鶒满晴沙，红杏夭桃乱着花。十里湖山开画障，一双小艇载琵琶。
端午日与罗念庵登郡楼
作者：文嘉
朝代：明
体裁：七言律诗

佳晨五月逢端午，与客攀跻上郡楼。西去群山龙欲走，东来诸水海常流。登临巳爱真吾土，骋望还能销客忧。北首长安瞻咫尺，浮云隔断渺予愁。
紫薇
作者：文嘉
朝代：明
体裁：五言绝句

庭下紫薇花，点点凝腥血。何如独对时，浸此一钩月。
缥缈峰
作者：文嘉
朝代：明

缥缈峰高几千丈，太湖隔绝欲登难。风烟每向诗中得，秀色今从画里看。石洞幽玄林屋杳，岩岚层叠莫釐寒。杖藜何日扪萝上，万顷平临纵大观。
羽客载茗
作者：文嘉
朝代：明

路出华阳远，冠犹碧玉低。轻舠载茶具，送我过荆溪。
至日子庸振伯小集
作者：文嘉
朝代：明
体裁：五言律诗

木落晓霜涵，乡园日又南。亲朋欣偶集，云物丽相参。饭煮西湖米，香分闽峤柑。不须辞酩酊，海国战犹酣。
舟中书所见
作者：文嘉
朝代：明
体裁：七言绝句

南京小女嚬青蛾，嫁得浮云水上过。坐在柁楼浑不语，祗应双袖湿青罗。
舟雨
作者：文嘉
朝代：明
体裁：五言律诗

日日舟中住，兼旬雨势狂。夜篷惊滴滴，晓溜厌浪浪。直恐蛟龙起，深愁鸟雀藏。垂垂正未已，何处觅骄阳。
芝溪
作者：文嘉
朝代：明
体裁：七言绝句

晔晔灵芝傍碧溪，澄波涵玉漾玻璃。幽贞不作明堂供，白鹿时来护竹堤。
芝田
作者：文嘉
朝代：明
体裁：五言律诗

晔晔紫芝秀，缤纷生玉田。氤氲结和气，葱郁霭祥烟。云叶经春暖，灵根带露鲜。芳华堪采掇，服食侣群仙。
萱
作者：文嘉
朝代：明
体裁：五言绝句

爱尔北堂花，秋来色逾好。我有怀亲忧，无由为予扫。
蒋氏西园
作者：文嘉
朝代：明
体裁：五言律诗

闻说西园胜，风烟近若何。蜀山连岭秀，罨画引源多。水竹饶鱼鸟，波塘足芰荷。买田吾傥遂，乘兴数来过。
蕉石轩
作者：文嘉
朝代：明

太湖石畔种芭蕉，色映轩窗碧雾摇。瘦骨主人清似水，煮茶香透竹间桥。
虎丘与补庵叙别
作者：文嘉
朝代：明
体裁：古风

夫子王佐才，金门晚通直。腾鶱起当年，肮脏辞乡国。忽枉惠山棹，别我沧江侧。因为虎阜游，谈笑开胸臆。俯拾涧壑荪，仰攀鸿鸾翼。同游总名胜，山川互生色。临别意难穷，功名在努力。而我笑非夫，老骥空衔勒。安得从君扬，周游览八极。
虎丘待月
作者：文嘉
朝代：明
体裁：七言律诗

为爱西丘郭外苍，春来三度到山堂。看碑每忆颜刑部，对酒难忘白侍郎。石裂道傍谁试剑，舟回溪上客鸣榔。徘徊不是迟归去，要待中庭月一方。
虎丘月下送子任赴湖广宪副
作者：文嘉
朝代：明
体裁：七言律诗

奉使远持三楚节，乘春同作夜山行。月浮皓彩天中见，塔绕红灯树里明。山色溪声终古在，赏心乐事几人并。酒阑不尽相违意，愁见江头春水生。
虞山七桧
作者：文嘉
朝代：明
体裁：七言律诗

虞山山下七株桧，云是梁年天监栽。落落离立老氏庙，森森远映昭明台。风生似闻豺虎斗，云起直讶蛟龙来。莫言委弃未得用，巳见磊落俱奇材。
蚕叶图
作者：文嘉
朝代：明
体裁：七言绝句

柔桑春半叶离离，采摘盈筐手自持。频视蚕稠愁叶尽，肯从桃李问花枝。
螺子山
作者：文嘉
朝代：明
体裁：七言绝句

螺子山临北渚湄，吾家丞相有新祠。停舟展拜斜阳里，一壑松风泠鬓丝。
赠幼于庐墓
作者：文嘉
朝代：明
体裁：五言律诗

埋玉空山里，终天恨可知。结庐墟墓侧，草木动深悲。白日哀号地，黄昏风雨时。劬劳兴念处，忍诵蓼莪诗。
赠徐中洲
作者：文嘉
朝代：明
体裁：古风

徐市求神仙，入海竟不返。蓬瀛渺云涛，相望岁华晚。中洲海上来，眉宇青天开。手持白羽扇，笑上黄金台。羊裘客燕冀，出入侯王里。长揖公卿间，飘飖紫云起。北渡黄河津，洛阳多故人。终然无所遇，归卧西湖滨。西湖茅屋冷，自汲丹砂井。明月下青松，照见萧萧影。振策吴市游，相逢正清秋。无人识梅福，长啸空悠悠。何须鲁连子，世事皆如此。生计五湖烟，功名一杯水。拂袖赤城虹，相思何处逢。傥骑双白鹿，招我五陵东。
赠徐中洲
作者：文嘉
朝代：明

徐市求神仙，入海竟不返。蓬瀛渺云涛，相望岁华晚。中洲海上来，眉宇青天开。手持白羽扇，笑上黄金台。羊裘客燕冀，出入王侯里。长揖公卿间，飘飖紫云起。北渡黄河津，洛阳多故人。终然无所遇，归卧西湖滨。西湖茅屋冷，自吸丹砂井。明月下青松，照见萧萧影。振策吴市游，相逢正清秋。无人识梅福，长啸空悠悠。何须鲁连子，世事皆如此。生计五湖烟，功名一杯水。拂袖赤城虹，相思何处逢。傥骑双白鹿，招我五陵东。
赠承天理上人方池
作者：文嘉
朝代：明

高僧住畔有方池，片片慈云映碧漪。长日诵经临水坐，鸟啼花落不曾知。
赠朱镇山
作者：文嘉
朝代：明

君有经纶志，今为廊庙材。风烟镇山在，竹树野堂开。隐几浮苍霭，携书映紫苔。蹊涂茅塞久，烦与辟蒿莱。
赠陆虚皋
作者：文嘉
朝代：明
体裁：五言律诗

住近伯通桥，烟霞隔市朝。齿临三老近，饮赴八公遥。月白时闻笛，风清或听箫。承家有贤嗣，知不混渔樵。
赠陶见塘邑宰
作者：文嘉
朝代：明

望里塘非远，悠然紫翠横。水禽飞不定，春草梦中生。苕霅溪流润，江皋峡浪平。近闻消息好，花满锦官城。
追和元云林倪徵君江南春词
作者：文嘉
朝代：明

三月江南荐樱笋，鵁鶄鸂鶒回塘静。蛛丝萦空网落花，云母屏寒浸娇影。帘外沈沈春雾寒，绿萝欲覆花间井。泥金小扇障纱巾，画桥紫陌踏芳尘。林花开迟水流急，江鸭对眠莎草湿。吴姬如花花不及，摘花笑映溪流碧。杨柳烟笼万家邑，柳下王孙为谁立。幽渚泥香生绿萍，閒看梁燕垒经营。
追和元云林倪徵君江南春词·其一
作者：文嘉
朝代：明
体裁：古风

三月江南荐樱笋，鵁鶄鸂鶒回塘静。蛛丝萦空网落花，云母屏寒浸娇影。帘外沉沉春雾冷，绿萝欲覆花间井。泥金小扇幛纱巾，画桥紫陌踏芳尘。
追和元云林倪徵君江南春词·其二
作者：文嘉
朝代：明
体裁：古风

花开迟，水流急，江鸭对眠莎草湿。吴姬如花花不及，摘花笑映溪流碧。杨柳烟笼万家邑，柳下王孙为谁立。幽渚泥香生绿萍，閒看梁燕垒经营。
送人之金陵
作者：文嘉
朝代：明
体裁：五言律诗

送子秣陵去，风烟我旧游。青山云外寺，绿树水边楼。尘榻家家下，新诗处处留。凤凰台尚在，莫负酒如油。
送人游襄阳东岳
作者：文嘉
朝代：明
体裁：五言律诗

清秋挂帆去，汗漫采真游。古洞寻三秀，仙坛散百忧。风烟元冉冉，云物共悠悠。疏豁凭谁寄，应登黄鹤楼。
送凌道山应召之京
作者：文嘉
朝代：明
体裁：五言律诗

文声驰故国，政誉霭宜春。丞相知名旧，铨衡得士新。定逢调鼎鼐，宁复久风尘。不尽相违意，临岐一怆神。
送刘玉桥北上
作者：文嘉
朝代：明

岁晚江空岸草枯，故人舟楫向皇都。相逢不尽相违意，写得天寒欲雪图。
送华补庵九江还朝
作者：文嘉
朝代：明
体裁：五言律诗

九江欣报政，虎阜怅维津。绩比清流洁，情随白发新。临高宜旷望，抚石爱嶙峋。莫讶难为别，分襟迹易陈。
送吴海峰吏部服阕北上
作者：文嘉
朝代：明
体裁：五言律诗

吴苑春风动，征帆画鹢催。移忠孤念切，许国壮怀开。粉署班犹接，金台毂已推。边陲正多事，君有济时才。
送周公瑕之金陵次张伯起韵
作者：文嘉
朝代：明
体裁：七言律诗

仲夏园林草木长，花间把酒别周郎。风尘早巳侵愁鬓，琴剑行看上野航。献赋马卿才未达，校书刘向笔逾苍。只应后夜秦淮月，两地风烟照渺茫。
送崔德卿北上
作者：文嘉
朝代：明
体裁：古风

寂寞一杯酒，送君千里行。邮亭不折柳，上苑好闻莺。崔君少年不得意，肮脏江湖弄烟水。晚将经济入承明，欻见风烟五云起。吴王城边秋雨晴，长江八月波涛平。丈夫晚达君莫恨，今日朝廷重老成。
送崔德卿北上
作者：文嘉
朝代：明

寂寞一杯酒，送君千里行。邮亭不折柳，上苑好闻莺。崔君少年不得意，肮脏江湖弄烟水。晚将经济入承明，歘见风烟五云起。吴王城边秋雨晴，长河八月波涛平。丈夫晚达君莫恨，今日朝廷重老成。
送张子行北上
作者：文嘉
朝代：明
体裁：五言律诗

籍甚张公子，声华落九洲。十年文共校，一日笔先投。巳展题桥志，兼无去国忧。吴门花柳暗，看尔觅封侯。
送张立庵邑侯应召之京
作者：文嘉
朝代：明
体裁：七言律诗

清秋风动起新凉，骢马鸣珂入帝乡。三载政声传邑里，九重徵召起循良。临民誉在还霄汉，济世才能佐庙廊。簪笔朝朝侍丹陛，好将民隐达吾王。
送扬州李君之任分水
作者：文嘉
朝代：明
体裁：五言律诗

闻君分水去，动我壮游思。山耸庆云峻，溪流天目迟。浙涛应慎渡，越树好题诗。傥过桐江上，无烦问钓丝。
送月泉上人还荆州承天寺·其一
作者：文嘉
朝代：明
体裁：七言绝句

兀兀春寒睡起迟，叩门来索月泉诗。吾师欲了西来意，月在青天水在池。
送月泉上人还荆州承天寺·其二
作者：文嘉
朝代：明
体裁：七言绝句

三载南游兴渺漫，扁舟渡海更参禅。补陀岩下苍苍月，还与山僧夜照泉。
送朱希直嘉兴教授
作者：文嘉
朝代：明
体裁：五言律诗

槜李之官去，还欣士得师。土风知尚古，乡语听常疑。相望只一水，来游定四时。分襟吾不恨，好访买臣遗。
送江阴赵宰
作者：文嘉
朝代：明
体裁：七言律诗

澄江三载叹贤劳，果见徵书起俊髦。千里长江增保障，百年吾道立高标。堂阴历历群黎爱，行色萧萧匹马遥。此去五云知柄用，好陈彫敝荅清朝。
送湖广族人还
作者：文嘉
朝代：明

吾宗有贤秀，迢递自衡来。远道兼程发，孤舟隔岁回。江潭双目送，春渚乱云开。我亦思先德，无由扫绿苔。
送潮溪北游
作者：文嘉
朝代：明
体裁：七言律诗

君家溪上旧通潮，北去还怜道路遥。新水正逢春浩荡，晚山初见郁岧峣。帆开泽国烟涛壮，云接蓬莱紫气高。惟有别离情不极，绿波芳草共迢迢。
送燕华山会试
作者：文嘉
朝代：明
体裁：七言绝句

燕君策马向燕山，霄汉蓬莱咫尺间。无奈春风催献赋，桃花一路照朱颜。
送蒋佥宪之楚中
作者：文嘉
朝代：明
体裁：七言律诗

昔年离别豫章城，今日吴门又送行。顾我衰颓成潦倒，怜君随处有逢迎。碧虚旧梦金陵月，紫绶初垂楚甸缨。兰棹徘徊莫遄发，故园杨柳正关情。
送赵循斋入觐
作者：文嘉
朝代：明
体裁：七言律诗

十月江南天雨霜，万方玉帛会琳琅。河流巳喜波涛息，茂苑元知惠泽长。举世几人先广汉，朝庭今巳辟明堂。临岐不尽瞻回意，拭目林间睇凤翔。
送门神次石田先生韵
作者：文嘉
朝代：明

衡门执戟两閒兵，浇酒逢除漫尔荣。四序相随如有恋，一年同住岂无情。几因风雨销金锁，不为驰驱损赤缨。自古功成身合去，肯将流落怨时明。
送陆玄岳安州别驾·其一
作者：文嘉
朝代：明
体裁：七言绝句

陆机词赋擅东吴，小试卑官郁大儒。易水风烟应似旧，悲歌今有昔人无。
送陆玄岳安州别驾·其二
作者：文嘉
朝代：明
体裁：七言绝句

一官潦倒易河东，簿领纷然叹道穷。圣世百年思礼乐，岂无真识荐王通。
送顾从化赴荆溪书馆次孔加韵
作者：文嘉
朝代：明
体裁：七言律诗

早春江上看云生，顾况仙舟此日行。闻道传经诸子秀，遥知孤坐一灯明。山晴预蜡登烟屐，茶熟先寻煮玉铛。世事近来君莫问，一编西去好争名。
送顾小川典籍使代还朝
作者：文嘉
朝代：明

星槎八月回，阊阖九天开。暂弭吴门楫，同衔江上杯。沧洲吾尚困，青琐尔真陪。自怅风尘侣，还怜霄汉才。清秋枫叶赤，离思杳难裁。既愁津树远，复恨逝波催。他时相忆处，明月照疏梅。
邹进士吉甫谪广西
作者：文嘉
朝代：明
体裁：七言律诗

吉州喜见志完生，危行危言世共惊。千古高名垂宇宙，一时正论重簪缨。投荒万里谁还惜，去国孤身念巳轻。我忝相知自畴昔，新诗欲赋愧难成。
郭侍御子静谪永安
作者：文嘉
朝代：明
体裁：五言律诗

直疏干明主，孤臣谪异方。寸心元自赤，远道敢辞长。云皎武夷月，风清闽峤霜。丈夫开万里，好去辟豺狼。
鄱阳湖
作者：文嘉
朝代：明
体裁：七言律诗

彭蠡茫茫欲渡愁，赵家围畔系孤舟。深林禽鸟春偏乐，古岸鼋鼍晚自游。形胜巳看吴楚接，江湖空抱庙廊忧。莫从道路嗟萍梗，且进风前白玉瓯。
采莲词
作者：文嘉
朝代：明

摇棹若耶津，红妆映水新。歌声何处起，愁杀采香人。共入荷花去，隔花闻笑语。击桨溅红裳，同来采莲女。秋水滩滩碧，荷花渚渚香。荡舟莫击楫，沙上有鸳鸯。双双采莲女，各各有春心。谁歌竹枝调，春心应更深。朝朝采莲去，暮暮采莲归。朝暮空相守，思郎心欲飞。采莲复采莲，花尽恐伤藕。拨棹出花去，女伴争前后。舟中采莲女，岸上游冶子。两意暂相窥，无由得双美。妾欲向花语，花应对妾羞。溪花与溪女，相妒几时休。
采莲词
作者：文嘉
朝代：明
体裁：古风

摇棹若邪津，红妆映水新。歌声何处起，愁杀采香人。共入荷花去，隔花闻笑语。击桨溅红裳，同来采莲女。秋水滩滩碧，荷花渚渚香。荡舟莫击楫，沙上有鸳鸯。双双采莲女，各各有春心。谁歌竹枝调，春心应更深。朝朝采莲去，暮暮采莲归。朝暮空相守，思郎心欲飞。采莲复采莲，花尽恐伤藕。拨棹出花去，女伴争前后。舟中采莲女，岸上游冶子。两意暂相窥，无由得双美。妾欲向花语，花应对妾羞。溪花与溪女，相妒几时休。
金牛寺
作者：文嘉
朝代：明
体裁：七言绝句

金牛泉畔古招提，常日来游路不迷。问斗寻源几人到，春风春雨鹧鸪啼。
闻雷记事
作者：文嘉
朝代：明
体裁：七言律诗

甲辰腊月月几望，雨卧沧江闻夜雷。岂是潜阳从地复，却疑行令自天乖。烽烟西北忧方始，饥馑东南力已摧。白发野人愁不寐，起倾馀沥尽深杯。
陈氏园次韵再送子任
作者：文嘉
朝代：明

风袅垂杨枝弄柔，城闉偶集野堂幽。已过佳节愁芳会，又续林灯作夜游。杯色盈盈满樽酒，歌声呖呖隔花喉。武陵桃源花正好，此去君应无别愁。
陈氏园次韵再送子任
作者：文嘉
朝代：明
体裁：七言律诗

风袅垂杨枝弄柔，城闉偶集野堂幽。巳过佳节愁芳会，又续林灯作夜游。杯色盈盈满樽酒，歌声呖呖隔花喉。武陵桃源花正好，此去君应无别愁。
雪浪阁
作者：文嘉
朝代：明
体裁：七言绝句

雪浪阁前明镜开，崇元观里一徘徊。松风潭月依然在，只欠仙人跨鹤来。
题刻丝蟠桃寿姚秋涧母
作者：文嘉
朝代：明
体裁：七言绝句

织女机丝刻画劳，天孙云锦烂双桃。瑶池不进寻常笔，剪得鲛人一片绡。
题扇赠友人会试
作者：文嘉
朝代：明
体裁：七言绝句

垂鞭约伴看花来，红杏墙头万树开。三月曲江春似海，好将新赋献蓬莱。
题桂花图期基圣大侄
作者：文嘉
朝代：明
体裁：七言绝句

吾家二祖旧为郎，相继登朝立庙堂。老我巳无绳武志，阿咸好去续天香。
题画二首·其一
作者：文嘉
朝代：明
体裁：七言绝句

清绝倪迂未易攀，能将水墨继荆关。疏林斜日茅亭外，一片江南雨后山。
题画二首·其二
作者：文嘉
朝代：明
体裁：七言绝句

沈香烟煖碧窗纱，绿柳阴分夏日斜。梦觉只闻铃索响，不知山鸟啄枇杷。
题石田品泉图
作者：文嘉
朝代：明
体裁：七言律诗

江水山泉偶并尝，新茶初试得清忙。已欣陆子能题品，更喜吴君为较量。扬子江心真活泼，惠山岩下有清香。不须调水将符递，千古清风自不忘。
题陈道复画
作者：文嘉
朝代：明
体裁：七言律诗

襄阳墨沈未曾乾，十里潇湘五尺宽。樵斧不禁苔径滑，渔蓑常傍水云寒。澄澄僧眼连天碧，澹澹蛾眉隔雾蟠。恐为醉翁当日写，平山堂上雨中观。
首夏寒玉亭有怀伯起
作者：文嘉
朝代：明

春去绿阴成，犹闻春鸟鸣。雨滋庭草色，风度壁琴声。静里流光转，愁中白发生。偶来成独坐，念尔若为情。
七月二十一日集南郊郑尚书园亭得城字
作者：文彭
朝代：明
体裁：七言律诗

十亩芳园倚帝城，初秋选胜集群英。柳条未坠霜前叶，池水新添雨后萍。濠濮会心真不远，风尘飞梦此时清。振衣更有高台望，无限江南万里情。
七月廿一日集南郊郑尚书园亭得城字
作者：文彭
朝代：明

十亩芳园倚禁城，初秋选胜集群英。柳条未坠霜前叶，池水新添雨后萍。濠濮会心真不远，风尘飞梦此时清。振衣更有高台望，无限江南万里情。
上巳不出
作者：文彭
朝代：明
体裁：七言律诗

祓禊当年在石湖，绿油画舫映青蒲。逸情远兴形骸外，水曲山隈少长俱。竹里桃花山鸟唤，水边杨柳丽人扶。皇州春色来何晚，独坐空斋一事无。
上巳石湖祓禊
作者：文彭
朝代：明
体裁：古风

风光日渐迟，川原淑景移。逢兹少长集，揽此湖山奇。上侍白发亲，正乃芳春时。禊事聊尔修，觞咏随所之。心旷神亦怡，岂惜滞还期。楞伽同曲水，三日恣游嬉。
上巳韦园送徐子与得松字
作者：文彭
朝代：明
体裁：五言律诗

韦园三日宴，黯黯惜离踪。攀柳心先折，看花兴亦慵。临流羡清水，坐石荫高松。不是无言赠，无言意更浓。
不出
作者：文彭
朝代：明
体裁：五言律诗

漫说为官好，常忧室罄悬。近承秦御史，赠我写碑钱。饭饱衰年肉，薪生冷灶烟。从来慵应接，且复枕书眠。
严相公招饮西城寓直
作者：文彭
朝代：明
体裁：七言律诗

直庐清切傍西垣，退食委蛇赤舄安。迂性自惭疏礼法，中厨先巳出盘餐。虚劳吐哺延东阁，实愧侏儒饱大官。既醉归来心独醒，犹思弹铗学冯驩。
中秋遇雨宿江中
作者：文彭
朝代：明

本拟中秋夜，家庭待月圆。蹉跎霪雨里，犹自滞愁边。海气随潮上，江声入枕悬。梦回天未曙，起坐不成眠。
中秋遇雨宿江中
作者：文彭
朝代：明
体裁：五言律诗

本拟中秋夜，家庭待月圆。蹉跎霪雨里，犹自滞江边。海气随潮上，江声入枕悬。梦回天未曙，起坐不成眠。
丹阳道中同嘉弟
作者：文彭
朝代：明
体裁：七言律诗

昨夜乘潮发建康，今朝潮落又丹阳。天南星斗随沙鸟，江上风烟忆故乡。去住此身元不定，飘零吾道孰行藏。同舟尔亦同沦落，对酒无言泪两行。
丹阳道中同嘉弟
作者：文彭
朝代：明

昨夜乘潮发建康，今朝潮落又丹阳。天南星斗随沙鸟，江上风烟忆故乡。去住此身原不定，飘零吾道孰行藏。同舟尔亦同沦落，对酒无言泪两行。
九日同王履约履吉过吕氏竹园
作者：文彭
朝代：明
体裁：五言律诗

不作龙山会，同游吕氏园。流云度秋水，修竹隐周垣。棋局随幽涧，茱萸照酒樽。琵琶弹一曲，一听一消魂。
九日怀吴山
作者：文彭
朝代：明
体裁：七言律诗

九月九日人共爱，吴郡吴山吾独怜。湖波盈空天上下，峦容过雨云澄鲜。扪萝攀葛游人路，击鼓吹笙何处船。簪萸落帽谁复继，空馀嘉话令人传。
九日游石湖次白二贞夫韵
作者：文彭
朝代：明

重阳谁泛石湖船，秋水平吞万里天。翠管银笙空外沸，牙樯锦缆镜中牵。西风着意吹乌帽，红叶如花落舞筵。痛饮狂歌非慢世，江山佳节自年年。
九日游石湖次白二贞夫韵
作者：文彭
朝代：明
体裁：七言律诗

重阳谁泛石湖船，秋水平吞万里天。翠管银笙空外沸，牙樯锦缆镜中牵。西风著意吹乌帽，红叶如花落舞筵。痛饮狂歌非慢世，江山佳节自年年。
九月八日登天平
作者：文彭
朝代：明

翠壁丹崖剧可怜，昔年曾酌白云泉。重寻鸟道缘垂葛，醉倚龙门啸远天。景物伤心秋色外，樵歌满耳落霞前。一杯强为诸山进，明日重阳无酒钱。
九月十七日与肇儿夜过吕公祠浦溆萦回菰蒲掩映月色如昼真一片江南也适张氏兄弟携琴阮至酒酣鸣琴拨阮命童子奏笙箫以和之恍然如在世外三酌而起朗咏成篇
作者：文彭
朝代：明
体裁：七言律诗

吕公祠下水盈盈，秋月无如此夜明。爽气直从银阙冷，彩云时向玉杯倾。笙箫并奏馀音转，琴阮和鸣雅调成。晤赏未能聊自适，不妨明日事还生。
乞休致喜
作者：文彭
朝代：明
体裁：七言律诗

青衫白发赋归欤，六馆横经九载馀。承乏独惭縻廪禄，引年三上乞休书。圣恩浩荡容投老，茂苑荒芜有敝庐。待得春风开冻后，扁舟南下乐何如。
予既和履吉八绝因思湖上四时之景有不减于春者摘其可爱更赋六首·其三
作者：文彭
朝代：明
体裁：七言绝句

月色湖光相荡射，好风吹送水香来。金鳞翠鬣渔人事，击鼓澄波似可哀。
予既和履吉八绝因思湖上四时之景有不减于春者摘其可爱更赋六首·其五
作者：文彭
朝代：明
体裁：七言绝句

久雨初晴花满烟，水清沙白静涵天。双飞燕子欢相语，对浴凫鹥喜并眠。
予既和履吉八绝因思湖上四时之景有不减于春者摘其可爱更赋六首·其六
作者：文彭
朝代：明
体裁：七言绝句

飞雪堆山山失翠，动摇湖水白争光。虚疑柳絮春风恶，却喜梅花吹暗香。
予既和履吉八绝因思湖上四时之景有不减于春者摘其可爱更赋六首·其四
作者：文彭
朝代：明
体裁：七言绝句

五月山头梅子肥，丝丝细雨随风飞。冲泥蓑笠桥头望，得意渔舟先自归。
予既和履吉八绝，因思湖上四时之景有不减此者，摘其可爱，更赋二首
作者：文彭
朝代：明

朝霞明灭起来迟，爽气氤氲独立时。红日未升湖水净，五云翻映碧琉璃。飞霞散绮日欲落，须臾星斗生光芒。鸣榔何处渔歌起，欸乃先闻馀韵长。
予既和履吉八绝，因思湖上四时之景有不减此者，摘其可爱，更赋二首·其二
作者：文彭
朝代：明
体裁：七言绝句

飞霞散绮日欲落，须臾星斗生光芒。鸣榔何处渔歌起，欸乃先闻馀韵长。
二月一日大雪同孔加鲁仲公瑕嘉弟游虎丘
作者：文彭
朝代：明
体裁：七言律诗

曲径深埋短簿祠，行行如失白莲池。高台层叠银成砌，古木横斜玉压枝。弭害已占盈尺瑞，阳春难和郢中诗。梅花不是违时候，只待东风次第吹。
二月一日大雪同孔加鲁仲公瑕嘉弟游虎丘
作者：文彭
朝代：明

曲径深埋短簿祠，行行如失白莲池。高堂层叠银成砌，古木斜横玉压枝。弭害巳占盈尺瑞，阳春难和郢中诗。梅花不是违时候，只待东风次第吹。
二月三日大雪因忆往岁石湖看雪亦是日也倭寇未宁城中戒严不得出游有怀却寄季孚
作者：文彭
朝代：明
体裁：七言律诗

忆昔楞伽看雪时，梅花万树玉参差。频年踪迹空魂梦，此日湖山阻乱离。俛仰岁时如信宿，蹉跎事业愧相知。春风烂漫原无限，只恐时清未及期。
五月新晴简裔同僚
作者：文彭
朝代：明
体裁：七言律诗

五月官衙乐事多，绿阴清昼午风和。茶烹雪乳新罗�，砚洗青花旧斧柯。翠竹露梢舒嫩叶，文鱼依藻泳清波。一枰棋了人初散，小小宣垆爇水磨。
五月新晴简裔同僚
作者：文彭
朝代：明

五月官衙乐事多，绿阴清昼午风和。茶烹雪乳新萝？，砚洗青花旧斧柯。翠竹露梢舒嫩叶，文鱼依藻泳清波。一枰棋了人初散，小小宣垆爇水磨。
五月新晴简裔同僚
作者：文彭
朝代：明

五月官衙乐事多，绿阴清昼午风和。茶烹雪乳新萝𡵚，砚洗青花旧斧柯。翠竹露梢舒嫩叶，文鱼依藻泳清波。一枰棋了人初散，小小宣垆爇水磨。
人日望亭舟中
作者：文彭
朝代：明
体裁：七言律诗

人日常年野寺游，今年人日滞孤舟。谁怜杜陵寄佳句，却忆故乡添客愁。忍见风雨忽惨淡，不禁杨柳太轻柔。浮名底事牵行乐，极目清波双白鸥。
人日祝京兆徐子九王履吉集停云馆得题字
作者：文彭
朝代：明

今年人日春意动，梅花满枝春草齐。一声鸧鹒送残雪，万里新水生湖堤。粗粝强将佳客供，缥缃还许故人题。难酬令节惟拚醉，任性全身学马蹄。
人日祝京兆徐子九王履吉集停云馆得题字·ignore
作者：文彭
朝代：明
体裁：七言律诗

今年人日春意动，梅花满枝春草齐。一声仓庚送残雪，万里新水生湖堤。粗粝强将佳客供，缃缥还许故人题。难酬令节惟拚醉，任性全身学马蹄。
人日立春
作者：文彭
朝代：明

佳辰爱人日，况复立春时。节喜三阳至，羹传七菜宜。未吟高适句，且赋道衡诗。莫谓家乡近，终成两地思。
人日立春
作者：文彭
朝代：明
体裁：五言律诗

佳辰爱人日，况复立春时。节喜三阳至，羹传七菜宜。未歌高适句，且赋道衡诗。莫谓家乡近，终成两地思。
人日竹堂看梅
作者：文彭
朝代：明

今年春色早，人日见梅花。香入禅房静，影随初月斜。折来乌几乱，看去白云赊。东阁无由到，诗成惠远家。
人日访沈氏兄弟
作者：文彭
朝代：明
体裁：五言律诗

新年多雨雪，人日尚阴氛。世事已如此，劳生何足云。草堂谁寄语，故友惜离群。他日相思处，吴淞江上云。
人日集顾氏桃花馆同集者黎惟敬休承弟顾汝和诸昆季也
作者：文彭
朝代：明

喜逢人日转青阳，燕赏桃花旧草堂。七菜漫随时令设，一杯聊与故人尝。东风早巳回明庶，柳色行将绕建章。但得弟兄常聚首，不妨京国是他乡。
人日雪晴答徐相公
作者：文彭
朝代：明
体裁：五言律诗

人日雪初晴，朝暾映雪明。已占吾道泰，更喜物华清。霁景融金殿，阳和布王京。共知调燮在，四海荷升平。
人日雪晴答徐相公
作者：文彭
朝代：明

人日雪初晴，朝暾映雪明。巳占吾道泰，更喜物华清。霁景融金殿，阳和布玉京。共知调燮在，四海荷升平。
仲中翰处赋蓬莱阁上仙得长字
作者：文彭
朝代：明
体裁：七言律诗

木天清切久徊翔，丽藻承恩侍建章。常自含香归第晚，每因退食绮筵张。春风拂槛花枝绕，燕子窥帘柳浪长。要识仙凡原不隔，瀛洲不远帝城傍。
仲中翰处赋蓬莱阁上仙得长字
作者：文彭
朝代：明

木天清切久徊翔，丽藻承恩侍建章。每自含香归第晚，时因退食广筵张。春风拂槛花枝绕，燕子窥帘柳浪长。要识仙凡原不隔，瀛洲何似帝城傍。
仲春履吉与之永之小集得草字
作者：文彭
朝代：明

二月集嘉宾，骀荡春光早。白日堕游丝，黄鸟鸣声好。玄言互剖析，至理穷探讨。觥筹杂笑欢，高怀自倾倒。落霞尚迟留，初月出杲杲。虽无陈遵投，亦有魏公扫。相期终南山，去拾金光草。
会台鄄城故墟齐鲁会盟处有子建读书台
作者：文彭
朝代：明
体裁：五言律诗

齐鲁多奇迹，鄄城会有台。当年空战伐，此日已蒿莱。子建不可作，齐桓安在哉。悠然会心处，选胜草堂开。
会台鄄城故墟齐鲁会盟处有子建读书台
作者：文彭
朝代：明

齐鲁多奇迹，鄄城会有台。当年空战伐，此日巳蒿莱。子建不可作，齐桓安在哉。悠然会心处，选胜草堂开。
伯起入山有怀
作者：文彭
朝代：明
体裁：五言律诗

草草还山去，应嫌城市喧。避人修静业，散帙爱空门。岚翠迎窗润，莺声入耳繁。石湖春色好，羡尔独倾尊。
余有别业在笠泽之上尝课耕于此因阅黄太史渔父词喜而继作聊以述其自得之乐也·其七
作者：文彭
朝代：明
体裁：词

八月斑鱼逐晓风，家家方出钓鱼䂬。虾作饵，竹为弓，睡起朝来日影红。
余有别业在笠泽之上尝课耕于此因阅黄太史渔父词喜而继作聊以述其自得之乐也·其九
作者：文彭
朝代：明
体裁：词

腊月挨冰上白鱼，冲风冒雪欲何如。肤欲裂，手仍拘，免得求人乐有馀。
余有别业在笠泽之上尝课耕于此因阅黄太史渔父词喜而继作聊以述其自得之乐也·其二
作者：文彭
朝代：明
体裁：词

春煖融融雪乍消，江头泼泼长春潮。风渐起，浪初高，网得江鲜破寂寥。
余有别业在笠泽之上尝课耕于此因阅黄太史渔父词喜而继作聊以述其自得之乐也·其五
作者：文彭
朝代：明
体裁：词

吴淞江上是侬家，每到秋来爱荻花。眠未足，日初斜，妻唤船头看落霞。
余有别业在笠泽之上尝课耕于此因阅黄太史渔父词喜而继作聊以述其自得之乐也·其四
作者：文彭
朝代：明
体裁：词

山远江深无四邻，烟波惟有一渔纶。凫雁侣，鹭鸥亲，自是人间快活人。
侍顾华玉丈上方玩月
作者：文彭
朝代：明

晨策入石湖，落景憩上方。上方连巘崿，叠嶂通河梁。窈窕入深谷，崎嵚陟崇冈。秋深气萧瑟，云薄天苍凉。万木振长风，群卉彫严霜。遐观谐夙心，周览穷八荒。径仄步逶迤，崖倾身低昂。缘葛采石华，扪萝拾兰芳。矫首睇飞鸿，俯视空微茫。皇皇殿阁森，霏霏蔼雾黄。望望皓首白，耿耿银河光。坐久凉飔集，泫露沾衣裳。佳会合章缝，友朋亦孔良。绿醑何淋漓，各举浮白觞。自怜肮脏骨，零落同高阳。邂逅山公醉，容我祢衡狂。山水能娱人，为乐殊未央。夜静心益閒，天籁杂鸣螀。安得孙登徒，长啸和鸾皇。何如王子晋，缑山吹笙簧。怀哉鸱夷子，功成谢岩廊。眷言仰前脩，千载永相望。
侍顾华玉丈上方玩月
作者：文彭
朝代：明
体裁：古风

晨策入石湖，落景憩上方。上方连巘崿，叠障通河梁。窈窕入深谷，崎嵚陟崇冈。秋深气萧瑟，云薄天苍凉。万木振长风，群卉彫严霜。遐观谐夙心，周览穷八荒。径仄步逶迤，崖倾身低昂。缘葛采石笔，扪萝拾兰芳。矫首睇飞鸿，俯视空茫茫。皇皇殿阁森，霏霏霭雾黄。望望皓首白，耿耿银河光。坐久凉飔集，泫露沾衣裳。佳会合章缝，友朋亦孔良。绿醑何淋漓，各举浮白觞。自怜肮脏骨，零落同高阳。邂逅山公醉，容我祢衡狂。山水能娱人，为乐殊未央。夜静心益閒，天籁杂鸣螀。安得孙登徒，长啸和鸾皇。何如王子晋，缑山吹笙簧。怀哉鸱夷子，功成谢岩廊。眷言仰前修，千载永相望。
借得张子昆崙诗抄
作者：文彭
朝代：明
体裁：七言绝句

不见昆崙三十年，偶从僧寺拾遗编。归来细向窗前读，宿草芊芊泪黯然。
元旦早朝
作者：文彭
朝代：明
体裁：七言律诗

殷殷仙乐半空闻，斗转河斜曙色分。辑瑞群侯瞻肃穆，履端万象荷氤氲。霏烟彷佛凝三殿，霁景招摇丽五云。四十一年端拱化，愿歌周颂继思文。
元旦朝贺
作者：文彭
朝代：明
体裁：七言律诗

淑气回春满帝城，元辰献岁泰阶平。蓬莱宫阙千门晓，阊阖云霞五色成。大地河山开景运，中天日月丽文明。一人独坐逢佳节，击壤康衢继颂声。
再承李阁老见过
作者：文彭
朝代：明
体裁：七言律诗

相国高名山斗如，若为优礼及庸疏。衡门更辱高轩过，陋巷频看长者车。枥下长鸣悲志业，河东有赋待吹嘘。江湖潦倒空双鬓，一任风云自卷舒。
再过宝塔寺
作者：文彭
朝代：明

禁城西畔旧禅房，松桧阴阴日转廊。隔院静闻棋子落，垂帘深护菊花香。秖缘帝里红尘扰，始觉空门白日长。两度经过留不得，买山犹自愧支郎。
再过宝塔寺
作者：文彭
朝代：明
体裁：七言律诗

禁城西畔旧禅房，松桧阴阴日转廊。隔院静闻棋子落，垂帘深护菊花香。秪缘帝里红尘扰，始觉空门白日长。两度经过留不得，买山犹自愧支郎。
冒雪访吴侍御时巡警方归寓善果寺
作者：文彭
朝代：明
体裁：五言律诗

忽报故人至，禅房暂解鞍。揽衣频促驾，冲雪不知寒。直指霜威肃，风尘行路难。归来报明主，春色满长安。
凤凰台
作者：文彭
朝代：明
体裁：七言律诗

玉垒缘江南北分，凤凰台高高入云。元嘉纪瑞空陈迹，李白题诗真绝群。黄屋静移鳷鹊影，彩霞犹见羽衣文。不须洒泪新亭上，慷慨狂歌日又曛。
凭虚阁
作者：文彭
朝代：明
体裁：七言律诗

凭虚阁上几回来，秋气萧森此日开。金殿虚无通碧落，青山相对即蓬莱。苍茫宇宙悲长剑，荏苒风尘付酒杯。献赋十年犹未遂，愁从西北望三台。
出京承徐相公赠诗次韵酬谢
作者：文彭
朝代：明
体裁：七言律诗

五云楼阁九重城，瞻望何殊万里程。调化共知歌盛德，好贤端不为修名。平生雅度真难值，此日新诗更有情。潦倒穷途甘弃掷，独惭虚誉动公卿。
出德胜门见杏花
作者：文彭
朝代：明
体裁：七言律诗

独坐空斋感岁华，春风日日捲黄沙。闭门无意窥杨柳，出郭惊心见杏花。西望居庸开锦障，北来天寿隐晴霞。驱驰莫问昌平道，野寺含烟落日斜。
出德胜门见杏花
作者：文彭
朝代：明

独坐空斋感岁华，春风日日捲黄沙。闭门无意窥杨柳，出郭惊心见杏花。西望居庸开锦障，北来天寿隐晴霞。驱驰莫问昌平道，野寺苍茫落日斜。
刘给谏约游西山不果
作者：文彭
朝代：明
体裁：七言律诗

燕山西面拥皇都，曲曲楼台罨画图。瑶草琪花纷玉涧，璇题金阙映珊瑚。烟霞自昔称灵境，风物如闻在给孤。咫尺红尘不能到，梦游何日访蓬壶。
初夏书怀
作者：文彭
朝代：明
体裁：七言律诗

初夏新晴事事宜，定炉香爇海南奇。閒临淳化羲之帖，细读开元杜甫诗。石鼎飕飗閒斗茗，松枰剥啄试围棋。新篁脱粉芭蕉绿，不怕星星两鬓丝。
初夏游烟雨楼
作者：文彭
朝代：明
体裁：七言律诗

郭外空濛烟雨楼，飞甍岌嶪峙中流。三江形胜风涛转，万井莺花雉堞浮。此日云中见乡国，何时天际有归舟。停杯莫惜斜阳下，新月纤纤映远洲。
初夏游烟雨楼
作者：文彭
朝代：明

郭外空濛烟雨楼，飞甍巀嶪峙中流。三江形胜风涛转，万井莺花雉堞浮。此日云中见乡国，何时天际有归舟。停杯莫惜斜阳下，新月纤纤映远洲。
初至京
作者：文彭
朝代：明
体裁：五言律诗

旅食到京华，春深何处花。感时空老大，独坐每兴嗟。素乏资身策，新添罩眼纱。出门三阅月，无日不思家。
初转成均学录呈同寮诸公
作者：文彭
朝代：明
体裁：七言律诗

偶转官阶向辟雍，横经分讲日愉容。彝章品节群英聚，礼乐陶镕六馆同。久傍宫墙沾圣化，喜看桃李盛春风。董韩千载声华重，俯仰前修忆二公。
别徐允升次段子辛韵
作者：文彭
朝代：明
体裁：五言律诗

君昔毗陵别，余今白下归。帆飞大江月，尘拂帝京衣。心逐冥鸿杳，愁添落叶稀。百年浑去住，何必更依依。
午门朝见时大内新成
作者：文彭
朝代：明
体裁：七言律诗

九重宫阙倚天翔，不日功成拱万方。三殿昭回还旧观，五云缥缈丽晴光。分明周室营丰洛，不数关中治未央。自愧微臣何幸会，也随鹓鹭侍班行。
华从龙邀游石湖不赴次韵
作者：文彭
朝代：明
体裁：七言绝句

不到石湖今几时，故人有约竟愆期。非缘心乱辞莲社，却羡山公醉习池。
南旺
作者：文彭
朝代：明
体裁：七言律诗

轻风猎猎薄新蒲，喜得关河春未徂。白鸟冲波随舴艋，绿杨隔岸唤醍醐。千金汶上空遗迹，一片江南错自呼。辛苦驱驰缘底事，令人对酒愧渔夫。
南雍斋宿夜坐呈诸公
作者：文彭
朝代：明
体裁：七言律诗

永夜沉沉刻漏长，碧天如洗露华凉。风生竹树人声静，月拥楼台露霭香。方泽巳崇新典礼，致斋犹习旧彝章。南都莫谓无禋祀，一体君臣肃禘尝。
卧云室
作者：文彭
朝代：明
体裁：古风

白云罨层檐，空濛浩无极。一卧三十年，去来本无迹。仰睇见飞扬，会心自有得。欲往从之游，云深不可测。
双林里
作者：文彭
朝代：明
体裁：古风

幽人乐大隐，卜筑双林里。翠樾落重阴，清风散虚几。谁能受拘缠，吾道任张弛。考槃涧之阿，于以忘青紫。
古柏
作者：文彭
朝代：明

吴中昔有梁朝桧，范相祠堂狮子林。乔木只应占世泽，禅关时许坐鸣琴。长廊野鹤巢香叶，古殿丹青锁翠阴。深夜蛟龙时一吼，独惊诸葛少陵心。
古藤
作者：文彭
朝代：明
体裁：七言律诗

古藤偃蹇卧空村，岁月侵寻蚀藓痕。诘屈缠绵随起伏，蜿蜒下上欲崩奔。渴虬饮涧惊还蹙，玉蝀穿云舞未蟠。赖是支离辞世用，天真自葆老丘园。
同王绳武彭孔加王子卿袁氏四弟兄及嘉台二弟登上方
作者：文彭
朝代：明

一春常畏雨，胜赏及时须。昨对云岩月，今开宝积壶。飞花随急盏，落日动明湖。未得餐霞法，王乔何处呼。
听涛
作者：文彭
朝代：明

芙蓉江上水浮天，夜夜寒潮到枕边。春水扁舟思范蠡，秋槎八月候张骞。风生芦荻声逾壮，月照蒹葭兴渺然。小筑茆斋真胜绝，分明杜甫浣花川。
听涛
作者：文彭
朝代：明
体裁：七言律诗

金沙湖上水浮天，夜夜寒潮到枕边。春水扁舟思范蠡，秋槎八月候张骞。风生芦荻声逾壮，月照蒹葭兴渺然。小筑茆斋真胜绝，分明杜甫浣花川。
听讲
作者：文彭
朝代：明
体裁：七言律诗

璧水群英集盛时，桥门观听万人随。乞言已睹临雍礼，启沃先尊坐讲仪。际会明良真喜起，周旋品节自逶迤。天颜悦豫亲瞻望，莫道惟容近侍知。
听邻舟吹箫
作者：文彭
朝代：明
体裁：五言律诗

风急船难进，春寒酒易消。他乡频作客，何处忽吹箫。近水声偏细，凌虚兴自豪。可怜嬴女思，飘泊在江皋。
和姚太史雪中竹
作者：文彭
朝代：明
体裁：五言律诗

飞雪洒苍筠，分明白凤翎。风回翻舞袖，映月淡疏棂。扫去茶初熟，看来酒易醒。更怜人似玉，清气满虚亭。
和杨弘之大参游金山见怀
作者：文彭
朝代：明
体裁：七言律诗

金山三月暮春游，丽日澄江销客愁。自爱回澜临砥柱，非关望海上高丘。参差台殿中天起，浩荡乾坤日夜浮。胜赏巳知君独擅，郢中佳句自难酬。
和王二履吉湖上八绝·其一
作者：文彭
朝代：明
体裁：七言绝句

春到江南何处好，石湖山水画图开。新蒲嫩柳一时绿，鸂鶒鸬鹚无数来。
和王二履吉湖上八绝·其七
作者：文彭
朝代：明
体裁：七言绝句

一簇桃花红欲然，数株杨柳绿生烟。柰可春光留不住，桃花零落絮漫天。
和王二履吉湖上八绝·其三
作者：文彭
朝代：明
体裁：七言绝句

白鹭群飞天倒开，波摇山动水萦回。峭帆羡杀乘风舸，何啻张骞槎上来。
和王二履吉湖上八绝·其二
作者：文彭
朝代：明
体裁：七言绝句

三月暮春湖水平，拖蓝泼绿映空明。青天倒映芙蓉障，画鹢徐飞锦绣城。
和王二履吉湖上八绝·其五
作者：文彭
朝代：明
体裁：七言绝句

山压晴湖水映山，游人日暮不知还。行春桥上好风景，绿树红花满目斑。